Vuelta a Espana 2017: Outsiderne Feltet.dk\n18. august 2017 16:10 af Emil AxelgaardFoto: Sirotti\nRafal Majka (*)\nEndelig fik han chancen! Den ekstremt ambitiøse Rafal Majka har siden indledningen på sin professionelle karriere hos Bjarne Riis ikke lagt skjul på, at han drømmer om at køre med om sejren i Tour de France. Det har imidlertid været en kompliceret opgave at få meget plads på et hold, der i hele Majkas karriere har været bygget op om Alberto Contador, og derfor har polakken været henvist til rollen som kaptajn i Giroen og Vueltaen samt jobbet som luksushjælper for spanieren i Touren. Contadors uheld i både 2014 og 2016 og manglende form i 2015 åbnede ganske vist uventede muligheder for polakken, der med to bjergtrøjer og tre etapesejre har formået at gribe dem til fulde, men aldrig har han haft chancen for at teste sig selv i kampen med Froome og co. i toppen af klassementet.\nMuligheden opstod, da Tinkoff-mandskabet lukkede, og både Majka og Contador var henvist til at søge nye græsgange. Hvor Contador blev hentet ind som den nye stjerne på det ambitiøse Trek-mandskab, udnyttede Majka, at det hastigt voksende Bora-mandskab til manges undren valgte ikke at bygge holdet 100% op om holdets nye hovednavn, Peter Sagan. Tværtimod ville man kunne køre med på alle fronter, og ved at erhverve sig både Leopold König og Majka forud for deres første sæson på WorldTouren sikrede sig to kandidater til at indfri ambitionen om allerede i 2017 at være i top 5 i en grand tour.\nEgentlig endte skiftet i første omgang som lidt af en skuffelse for Majka. Den oprindelig plan var nemlig, at polakken igen skulle være kaptajn i Giroen, mens det var op til König at levere topresultatet i Touren. Da ruterne blev fremlagt, blev det imidlertid klart, at det store antal enkeltstartskilometer i det italienske løb og den beskedne mængde tidskørsel i Frankrig gjorde det langt mere oplagt at bytte om på rollerne. Derfor traf man allerede i løbet af vinteren beslutningen om, at Majka endelig får chancen som holdkaptajn i verdens største cykelløb.\nFor König er tingene ikke gået efter planen, idet en slem knæskade kostede ham deltagelsen i Giroen, og siden har han også måttet vinke farvel til både Touren og Vueltaen. For Majka forløb alt imidlertid gnidningsløst, og han kunne efter en etapesejr i Tour of California samt samlet sejr i Tour de Slovenie stille til start i Frankrig med berettigende forhåbninger om en top 5-placering. Polakken kom også fint fra start i de første bjerge, men på 9. etape gik det galt. Efter at han ifølge Geraint Thomas havde taget lidt for mange chancer, da Ag2r splittede feltet på de livsfarlige nedkørsler i Jura-bjergene på 9. etaper, endte han i asfalten, og selvom han nåede mål, blev han og holdet allerede dagen efter enige om, at det var bedre at jagte et topresultat i Vueltaen end at forsøge at komme sig nok til, at han kunne jagte en etapesejr i Touren.\nHeldigvis var skaderne ikke alvorlige, og det varede ikke længe, inden Majka var tilbage på cyklen. Med blikket stift rettet mod Vueltaen genoptog han den hårde træning, og da han stillede til start i Tour de Pologne, var det klart, at han ikke havde tabt meget form. Tværtimod var han på løbets to sværeste etaper mod slutningen sammen med Wout Poels løbets stærkeste rytter, endda i eksplosivt terræn, der ikke passede ham. I sidste endte var han blot to sekunder fra at sikre sig en anden sejr i sit hjemlands største løb, og selvom det naturligvis var en umiddelbar skuffelse, vidnede løbet trods alt om, at Majka kan stille til start i Vueltaen med visse forventninger.\nOg forventninger er der grund til at have også fra omverdenens side. Hvor mange ryttere har svært ved at præstere i årets anden grand tour og sidst på sæsonen, forholder det sig lige omvendt med Majka, der kun bliver bedre og bedre, som året skrider frem. Hans podieplads i Vueltaen i 2015 kom efter et hårdt Tour de France, og hans flotte Tour-bjergtrøjer er begge vundet med Giroen i benene. Det er samtidig værd at huske, at hans fantastiske præstation ved sidste års OL, hvor han ikke var langt fra at ende med en guldmedalje, også kom efter, at han havde kørt hele to grand tours.\nDenne gang lykkedes det ham ganske vist ikke at gennemføre Touren, men vi er så langt fremme på sæsonen, at Majkas dieselmotor i hvert fald i teorien er blevet varm. Samtidig er det ikke uden grund, at hans mest imponerende grand tour-præstationer er kommet i netop Vueltaen, hvor hans podieplads naturligvis skiller sig ud som den flotteste. Ikke blot kommer løbet sidst på sæsonen, det er også præget af ekstrem varme, hvilket passer polakken perfekt. Dertil kommer, at den bjergrige rute altid har tiltalt Bora-kaptajnen.\nI år er ruten måske endda endnu bedre. Majka er ikke i sit es på de korte, eksplosive stigninger, der har kendetegnet løbet, og derfor må han hilse det velkomment, at man i år byder på flere lange bjerge og flere etaper med mange stigninger. Det burde i teorien være det helt rette terræn for Majka. Som for stort set alle de øvrige favoritter er den store udfordring den 40 km lange enkeltstart, der vil være en stor akilleshæl for polakken. Ganske vist har han momentvist kørt overraskende godt i kampen mod uret, men det er altid sket på kuperede ruter. De helt flade veje på den spanske højslette betyder, at også Majka vil få betragtelige klø af specielt Froome, og det vil være et tilbageslag i jagten på podiet.\nEt problem er det, at hans ellers lovende udvikling at være gået i stå, siden han sikrede sig den fornemme tredjeplads i Vueltaen for to år siden. I hvert fald var præstationen i sidste års Giro en skuffelse, efter at han slet ikke var i stand til at matche en stribe ryttere, der normalt ikke burde være bedre end ham. Forårets beskedne resultater har - selvom de ikke i sig selv er alarmerende for en mand, der sjældent har kørt stærkt først på året - heller ikke bidraget til at fjerne den frygt.\nPå den anden side viste Majka sidste år ved OL, at hans topniveau er ekstremt højt. Det er ikke uden grund, at han har været blandt de bedste tre i Vueltaen, og at han med stor præcision er endt i top 10 i de grand tours, hvor han er gået efter klassementet. Man må heller ikke glemme, at han i 2014 på den eneste etape, hvor han tog kampen op med løbets favoritter i en direkte dyst, faktisk sluttede som nummer 2 bag Vincenzo Nibali, og sammen med præstationen i Rio vidner det om, at han på sine bedste dage er en af verdens allerbedste klatrere.\nDet store spørgsmål er, om det vil lykkes ham at genfinde de ben. Der har i de senere år været en anelse langt imellem toppræstationerne, men OL viser, at talentet stadig gemmer sig et sted i polakken. Præstationen i Polen Rundt giver forhåbninger om, at det kan blive i årets Vuelta, at han igen rammer sit højeste niveau. Det er tvivlsomt, om det rækker til sejr, men endnu en podieplads vil være inden for rækkevidde - og det er bestemt ikke noget dårligt udkomme for en mand, der for få uger siden gennemlevede en af karrierens største skuffelser.\nDomenico Pozzovivo (*)\nHos de fleste cykelfans sprang hjertet helt sikkert et slag eller to over, da tv-kameraerne viste en livløs Domenico Pozzovivo på jorden på 3. etape af Giro d’Italia i 2015. I de efterfølgende minutter frygtede en hel cykelverden det værste for den lille italiener, men det viste sig heldigvis hurtigt, at billederne løj. Pozzovivo var sluppet langt bedre fra det voldsomme styrt, end man skulle tro, og bare få dage senere var han tilbage i løbet som tilskuer. Kun godt en måned efter styrtet kørte han endda med om sejren i Tour de Suisse, og det så ud til, at det kun var en misset Giro, der skulle skrives på tabskontoen for Pozzovivo.\nDet viste sig imidlertid, at uheldet fik betydeligt værre konsekvenser, end man troede efter det schweiziske løb. Inden styrtet var Pozzovivo netop på vej til for alvor at høste frugten af års hårdt arbejde, hvor han stille og roligt havde gjort de fremskridt, der nu gjorde det muligt at gå efter podiet i grand tours. Manden, der var tæt på at blive sendt ud i kulden af Bardiani pga. manglende stabilitet, var i årene 2014 og 2015 vel feltets mest konsistente rytter. Faktisk sluttede han i 2014 i top 10 i samtlige løb i foråret, indtil sygdom tvang ham ud af Tour de Suisse. Præstationen bliver ikke mindre af, at han stort set udelukkende kørte WorldTour-løb, og at listen tæller femtepladser i både Giroen og Liege-Bastogne-Liege samt top 10-placering i både Tirreno-Adriatico og Volta a Catalunya.\nI 2015 var tendensen endda fortsat, selvom han havde brækket lårbenet efter at være kørt ind i en kat i den foregående sommer og derfor havde misset Vueltaen. Faktisk havde han igen været i top 10 i alle sine starter siden starten af året, indtil han altså styrtede ud af Giroen - og denne gang bestod kalenderen endda med en enkelt undtagelse udelukkende af WorldTour-løb.\nDet var den stribe af topresultater, Pozzovivo pludselig måtte se komme til en brat ende efter sit styrt. Selvom konsekvenserne umiddelbart så ud til at være begrænsede, lykkedes det slet ikke Pozzovivo at genfinde sit niveau. Det startede med en yderst skuffende Vuelta i 2015 og fortsatte hele vejen gennem 2016. Her lykkedes det ham kun at køre i top 10 i Tour Down Under, Tour of Oman, Giro del Trentino, Vuelta a Burgos og Tour du Doubs, og i ingen af løbene var han på nogen måde tæt på sejren. Hans Giro endte som en regulær katastrofe, da han kun akkurat hang på i udkanten af top 10, inden han blev syg og mistede alt på løbets næstsidste bjergetape. Hans Tour-debut et par måneder senere var endnu mere pauver, og han blev aldrig en faktor i løbet overhovedet.\nI en alder af 34 år kunne Pozzovivo derfor med nogen rette frygte, at han aldrig ville genfinde fordums styrke, men heldigvis har han i år været i stand til at aflive den angst. De første indikationer kom i Tirreno-Adriatico, og da han sluttede som nummer 3 i Tour of the Alps, så det for alvor ud til, at Pozzovivo var tilbage. Den endelige bekræftelse kom i Giroen, hvor han endte på løbets sjetteplads, og i de sidste dage endda sammen med Ilnur Zakarin lignede løbets stærkeste rytter. Bare få uger senere brød han endelig tørken ved at tage en stor bjergetapesejr i Tour de Suisse, hvor kun en offday på løbets kongeetape kostede ham muligheden for også at vinde samlet.\nDet er med denne successtime i bagagen, at Pozzovivo nu stiller stil start i Vueltaen, og det må give anledning til betydelig optimisme. Den er helt sikkert ikke blevet mindre af hans præstation i Tour de Pologne, hvor han blev en flot nummer 6 på en eksplosiv rute, der bestemt ikke passede ham. Alle tegn peger med andre ord i retning af, at Pozzovivo igen er blevet sit stabile selv og har genfundet det ufatteligt høje bundniveau, der gør ham til en garanti for succes i snart sagt ethvert etapeløb.\nNetop den form for sikkerhed er præcis, hvad Ag2r behøver. I Vueltaen stiller man til start med Romain Bardet, der for første gang skal kaste sig ud i sin anden grand tour på én sæson, og ingen aner, hvordan det vil gå. Derfor er Pozzovivo også ligestillet kaptajn, og hvor der fortsat er tvivl om, hvorvidt Bardet overhovedet vil køre klassement, er det helt sikkert, at Pozzovivo har blikket rettet mod top 5 i den samlede stilling i den grand tour, der formentlig bliver hans sidste i Ag2r-trøjen.\nBetingelserne er til stede. Formen har vist sig at være i top, og forberedelserne er forløbet helt efter planen. Ruten er bjergrig og burde passe Pozzovivo særligt godt. Selvom han ikke fremstår som en eksplosiv rytter, har han altid gjort det godt på mure som dem, der venter i løbets første uge. Hans speciale er imidlertid mellemlange, ekstremt stejle stigninger som Los Machucos og Angliru, der i løbets tredje uge kan vise sig at være de to mest afgørende i løbet. Hans udfordring bliver snarere de meget lange stigninger i Andalusien i midten af løbet, men her kan han glæde sig over, at de ikke er specielt svære, og han burde derfor være i stand til at begrænse tabet.\nOgså for ham gælder, at enkeltstarten er udfordringen. Selvom Pozzovivo er en langt bedre enkeltstartsrytter, end hans klejne statur antyder - mange husker stadig hans sensationelle tredjeplads bag Fabian Cancellara og Tony Martin på en Vuelta-tidskørsel i 2013 - har han det svært på helt flade ruter som den, der venter i Logrono. Heldigvis kan han glæde sig over, at heller ikke mange af konkurrenterne kan drage fordel af den etape, og selvom han vil tabe kolossalt meget tid til Chris Froome er det næppe nødvendigvis nogen stor ulempe i forhold til de direkte konkurrenter.\nPozzovivo kører nemlig ikke efter sejren. Han ved godt, at han aldrig kommer til at vinde en grand tour, men han har stadig ambitioner om at få den podieplads, han har jagtet så desperat gennem hele sin karriere. Han har flere gange været ganske tæt på, senest i årets Giro, og netop det italienske etapeløb giver ham håb om, at det kan lade sig gøre. Kan han ramme det niveau, han havde i Giroens døende dage, er der ikke mange, der kan sætte ham i bjergene, og så kan meget lade sig gøre for italieneren. Lykkes det ham at slutte på podiet, vil det være en fortjent belønning for en nærmest uhørt stabilitet igennem de senere år - og et bemærkelsesværdigt comeback for en mand, for hvem en hel cykelverden frygtede, at det var helt slut, da han lå livløs på den norditalienske asfalt for bare to år siden.\nAdam Yates (*)\n”Adam er her ikke for at køre klassement. Han skal bare udse sig sine etaper og se, om han kan komme herfra med en sejr og værdifulde erfaringer.” Det var det mantra, der blev gentaget til hudløshed under Tour de France i 2016. Vi var mange, der troede australierne, men vi blev snydt. Adam Yates havde ikke til sinds at smide tid frivilligt, og efterhånden som løbet skred frem, og den unge brite viste sig mere og mere holdbar, blev det klart, at ambitionerne rakte meget længere end til en etapesejr. Således blev Yates hængende helt i toppen af klassementet, hvor han endda en overgang lå nummer 2, men der nagede hele tiden en usikkerhed, om han havde holdbarheden i den tredje uge. Det viste sig ikke at volde ham nævneværdige problemer, og da han rullede ind i Paris efter tre udmarvende uger, var det med en ganske overraskende fjerdeplads på kontoen og en hvid ungdomstrøje på skuldrene.\nBedriften er blot det foreløbige højdepunkt på en nærmest kometagtig karriere, der allerede tog fart U23-årene. Sjovt nok blev han vejet og fundet for let af British Cycling, der kastede al deres kærlighed og støtte efter tvillingebror Simon, mens Adam var henvist til at følge en alternativ karrierevej på små franske amatørhold og uden for det verdensberømte britiske set-up. Med andenpladsen i Tour de l’Avenir i 2013 gjorde han imidlertid den britiske ledelses analyser til skamme, og da han i sit første år som professionel tog en imponerende samlet sejr i Tour of Turkey, en femteplads i Tour of California og en sjetteplads i Dauphiné, stod det klart for enhver, at der her var tale om ”the real deal”.\nSiden er det gået slag i slag for Yates. Det er er ikke mange, der allerede i deres anden sæson som professionel kan vinde en af sportens store klassikere, men det var, hvad Yates gjorde, da han satte alle Tour-stjernerne på den sidste stigning i 2015-udgaven af Clasica San Sebastian. Et par uger senere var det kun Tim Wellens, der var bedre i en regnvåd udgave af GP Montreal, og dermed havde han med ét etableret sig som en af sportens bedste i kuperede endagsløb. I 2016 kom så det store Tour-gennembrud og bekræftelsen på, at også grand tours er indenfor rækkevidde for den unge brite.\nDerfor er det ikke overraskende, at Yates sammen med broderen Simon og Esteban Chaves har fået nærmest hele Orica-Scott-mandskabet bygget op om dem. Det australske mandskab har ændret fokus fra at være et hold af etapejægere til nu helhjertet at gå efter topplaceringerne i de tre grand tours, og holdets mål er at vinde de store løb med deres tre hjemmeavlede stjerner. Den store udfordring er at fordele mulighederne lige mellem de tre talenter, men foreløbig er det gået smertefrit. Efter den flotte Tour sidste år blev der i år byttet rundt på rollerne, så Adam og Simon skulle dele ansvaret i Giroen og Chaves føre an i Touren, inden de alle tre for første gang skulle være samlet i Vueltaen.\nEn grim knæskade til Chaves betød imidlertid, at man måtte ændre planer, og Simon fik i foråret ændret sine planer, så han skulle lette presset på colombianeren i Frankrig. Det betød, at Adam pludselig var eneste mand til at løfte ansvaret i Italien, men det var ikke noget problem for briten. Hvis der er noget, de første år af Yates’ karriere har lært os, er det, at den unge brite er uhyre afslappet. Intet synes at kunne gå Orica-rytteren på, og han har en naturlig distance til begivenhederne. End ikke når en oppustelig port falder ned over ham, netop som han er i angreb i Touren, lader han sig slå ud, og i stedet gentager han til utrættelighed det relativt intetsigende mantra ”It is what it is” i samtlige interviews.\nDesværre gik det ikke på landevejen, som man kunne have troet. Yates fik først knust sin podiedrømme, da han som Geraint Thomas og Mikel Landa var involveret i det grimme motorcykelforårsagede styrt på etapen til Blockhaus, og derfor legede han catch-up i resten af løbet. Det lykkedes ham at komme tilbage i top 10 og ende løbet på en niendeplads, men det blev ikke til den ungdomstrøje eller top 5-placering, man havde håbet på.\nNaturligvis kan meget af tidstabet tilskrives uheldet, men det problematiske for Yates er, at han var alt andet end imponerende i bjergene. Han var altid i defensiven, gav aldrig indtryk af overskud eller viste sin vanlige aggressive natur og kom aldrig i nærheden af det niveau, han havde vist i sidste års Tour. Det er naturligvis ikke i sig selv bekymrende for en ung rytter, for hvem det stadig handler om at lære sin krop at kende og indse, hvordan man bedst optimerer forberedelserne. Det så nemlig ganske fint ud i forråret. Efter en sejr i endagsløbet GP Industria blev han således kun sat til vægs af Nairo Quintana og Geraint Thomas på kongeetapen i Tirreno, hvor sygdom desværre tvang ham til at udgå. Det satte ham også tilbage forud for Catalonien Rundt, som han alligevel endte på en ganske hæderlig fjerdeplads. Senere blev det til en 8. plads i Liege, hvor han ellers arbejdede hårdt for Michael Albasini i finalen.\nMere bekymrende er det, at han ikke har virket skræmmende i optakten. Hans storslåede angreb i Klasika Ordizia blev neutraliseret et par hundrede meter fra stregen, og i Polen Rundt kunne han ikke leve op til forventningerne på en rute, der ellers passede ham fremragende. Derfor er det med nogen usikkerhed, at han stiller til start i Vueltaen. Heldigvis er han denne gang ikke alene om at bære ansvaret. Ganske vist har bror Simon allerede delvist afskrevet klassementet efter en hård Tour, men Chaves har efter sin skadespause haft en ideel forberedelse og ligner umiddelbart holdets bedste bud på succes.\nDet betyder dog ikke, at man skal afskrive Yates. Med sine relativt korte, stejle stigninger er Vueltaen den grand tour, der på papiret passer briten bedst. Desværre er årets rute mere bjergrig, har flere lange stigninger og byder på færre eksplosive mure, og dermed er det ikke det ideelle år for briten at satse på det spanske etapeløb, men det ændrer ikke på, at ruten stadig burde give ham muligheder. Som for mange andre har han selvfølgelig udsigt til at få betragtelige klø af Froome på løbets helt flade enkeltstart, og desværre kan man også frygte, at han her vil tabe til mange af de mindre tempostærke ryttere. Omvendt har han eksplosivitet, der betyder, at han kan gå efter bonussekunder i de mere eksplosive finaler.\nHans største force er imidlertid holdet. Orica-Scott stiller til start med et veritabelt supermandskab, der udover de tre kaptajner også tæller supertalentet Jack Haig, der netop har taget sin første WorldTour-sejr i Polen, samt altid stabile Carlos Verona. Sidste år viste man ved flere lejligheder, at man med storstilede offensiver kunne rykke først Simon og siden Chaves op i klassementet, og at man er villig til at bruge holdets kollektive styrke til at tage de risici, der kan bringe dem i spil til kampen om sejren.\nDet er netop det, der kan give muligheder for Yates. Vi har en forventning om, at Chaves vil viste sig som den stærkeste af de tre, men det kan måske i virkeligheden vise sig at være til Yates’ fordel. I ly af sin kaptajn kan Yates gå i offensiven og derved sætte det formidable Sky-mandskab under pres. Da han ikke er en umiddelbar vinderkandidat, vil det kunne bringe ham længere frem i klassementet, end benene måske berettiger til, og så er meget muligt for briten.\nDet hele kræver dog, at han finder benene fra sidste års Tour og ikke oplever samme nedtur som i årets Giro. Lykkes det, er det kun fantasien, der sætter grænser. Det er sportens supertalenter, der har det med at overraske i grand tours, og det har Yates allerede gjort én gang. At han tilhører den eksklusive kategori af de mest lovende ryttere vil få benægte. Nu skal han bare bevise, at Giroen var en undtagelse, og at potentialet rækker til, at han i fremtiden kan drømme om den store grand tour-sejr.\nDet er heldigvis langsomt ved at ændre sig, og det synes nu alene blot at være et spørgsmål om tid, inden afrikanerne for alvor kan gøre sig gældende på den helt store scene. Med Dimension Data som det store flagskib har man langsomt fået opdyrket en cykelkultur i specielt Eritrea, Sydafrika og nogle nordafrikanske lande, og der er nu en direkte vej fra kontinentet til toppen af den europæiske elite. Specielt førstnævnte nation spytter talentfulde klatrere ud i et tempo, der gør det klart, at det ellers lille land sandsynligvis har potentialet til at blive blandt cykelsportens større kraftcentre.\nDet var Robert Hunter, der med sin sejr endelig brød den afrikanske sejrstørke i Tour de France med sin spurtsejr i 2007, og i 2015 gjorde Dimension Data, der dengang var kendt som MTN-Qhubeka, så endelig debut i Tour de France som det første afrikanske hold (i hvert fald, hvis man betragter Barloworld, der officielt var registreret i først Italien og siden Storbritannien, som europæisk). Allerede samme år tog holdet en etapesejr med Stephen Cummings’ imponerende præstation i Mende, og sidste år forlod man endda Frankrig med hele fem gevinster fordelt på endnu en til Cummings og fire til Mark Cavendish.\nResultatet i Spanien blev skabt på typisk Meintjes-maner. Den vigtigste forudsætning for at kunne udvikle sig til grand tour-stjerne er evnen til at restituere, og den har Meintjes måske mere end nogen anden ung rytter i moderne cykelsport. I benævnte Vuelta forbedrede han sig således gradvist gennem hele løbet og nærmede sig stille og roligt de bedste i bjergene i den tredje uge, hvor hans dieselmotor for alvor var blevet varm. Det mundede ud i den samlede 10. plads, og det var nøjagtigt samme opskrift, han benyttede, da han sidste år nåede den imponerende 8. plads i sin første fuldførte Tour.\nI år var der lagt op til, at Meintjes skulle forbedre sig, og han gik endda ind til Touren som den oplagte favorit til den hvide trøje. Det skyldtes ikke mindst et usædvanligt godt forår, hvor han havde opnået langt bedre resultater end tidligere. Meintjes er som regel temmelig usynlig i foråret, og det er først, når han stille til start i sommerens Dauphiné, hvor stigningerne bliver længere og løbet mere udmarvende, at han som regel begynder at vise tegn på liv. I år var han imidlertid med et flot angreb var meget tæt på at vinde kongeetapen i Baskerlandet, og han var generelt langt bedre med fremme end tidligere.. Som altid blegner resultatlisten i forhold til sportens mere etablerede navne, men sammenlignet med vanlig Meintjes-standard var der tale om en voldsom forbedring.\nTendensen blev bekræftet i Dauphiné, hvor Meintjes efter en lidt sløv start langsomt fik varmet motoren op. På løbets sidste bjergetape satte han en imponerende offensiv ind i finalen, og han kørte faktisk stærkere end nogen anden på de sidste kilometer - også stærkere end både Richie Porte og Jakob Fuglsang, der kørte om den samlede sejr. Det skete endda på en kort, eksplosiv etape, der slet ikke passede til den sydafrikanske dieselmaskine, og det lovede derfor godt forud for årets Tour.\nDesværre endte Touren som en skuffelse. Ganske vist gentog han sidste års ottendeplads, men der var slet ikke antydningen af den forbedring, man kunne have ventet. Som ventet blev han langsomt bedre, som løbet skred frem, men han nåede slet ikke sidste sommers forrygende højder. Hverken han eller holdet kunne lægge skjul på skuffelsen, og det er derfor en revanchelysten Meintjes, der nu har rettet blikket mod nye mål.\nDet mål er ikke overraskende Vueltaen, og der er faktisk grund til at nære forhåbninger til sydafrikaneren, der har meldt ud, at han går efter den samlede stilling. Det er naturligvis aldrig en fordel at komme fra Touren til et løb, hvor friskhed er vigtigere end noget andet, men hvis nogen kan drage fordel af den sene kalenderplacering må det være netop Meintjes. I 2015 viste han, at han var i stand til at køre stærkt efter Touren, da han fik sit Vuelta-gennembrud, og sidste år kørte han et forrygende OL kort efter 8. pladsen i Frankrig. Ganske vist ramte han aldrig niveauet i Vueltaen, men her var hans fokus også et helt andet og primært rettet mod Rio.\nI år er Vueltaen et reelt mål, og Meintjes kan endda glæde sig over, at ruten passer ham bedre end tidligere. De mange eksplosive mure er udskiftet med flere lange bjerge i højderne, og det passer en ren klatrer med en stor motor helt perfekt. Når først Meintjes er kommet igennem den første uge, der kræver lidt for meget punch, rammer han i de sidste to uger det ideelle terræn, og det sker endda på et tidspunkt i løbet, hvor hans motor burde være blevet varm.\nDen store udfordring er for ham som for de fleste andre den lange, flade enkeltstart, der desværre vil koste ham tid, også i forhold til andre klatrere. Der er imidlertid bjerge nok til, at han kan genvinde det tabte, måske ikke til Froome, men til de direkte konkurrenter i kampen om de øvrige topplaceringer. Det hele afhænger af to forhold: kan han bevare friskheden efter en lang sæson, og kan han vise den fremgang, han ikke magtede at gøre i Touren. Lykkes det, er der intet til hinder for, at han kan slutte sin sidste grand tour for UAE-mandskabet i top 5 og dermed slette den tvivl, som årets Tour har skabt. Dermed kan 2017 alligevel blive året, hvor Afrika endelig viser, at de fremover kan køre med om podiet i grand tours.\nJulian Alaphillippe (*)\nKan I huske Vueltaen i 2015? Tom Dumoulin var styrtet ud af Touren og stillede til start i Vueltaen med et fokus på etapesejre og på at forberede sig til VM. Aldrig tidligere havde han forsøgt at køre klassement i en grand tour, og tanken om det havde end ikke strejfet ham forud for det franske etapeløb. Ovenikøbet var hans forberedelse alt andet end optimal, og han regnede første med for alvor at være konkurrencedygtig sidst i løbet. Bookmakerne gav ham ret, og nogle gav endda penge 1001 gange igen, hvis hollænderen skulle ende øverst på podiet i Madrid.\nSom bekendt endte det helt anderledes. Dumoulin overraskede sig selv ved allerede at blive nummer 2 på løbets anden etape, og da man nåede første hviledag, havde han slået Chris Froome på stigningen Cumbre del Sol og sikret sig en stor etapesejr samt løbets førertrøje. Siden overgik han alle forventninger i bjergene, og det var først 24 timer inden afslutningen i Madrid, at han knækkede og gled fra første- til sjettepladsen.\nDumoulins historie er unik og næppe noget, der vil gentage sig i den nærmeste fremtid. Det er imidlertid ofte i Vueltaen, hvor det er friskheden, der bestemmer alt, at de store overraskelser skal findes, og i år er der en situation med så oplagte paralleller, at vi ikke kan lade være med at fremhæve den på vores liste over outsidere.\nQuick-Step stiller til start med et mandskab, der føres an af David de la Cruz, som har til opgave at løfte klassementsansvaret. Bob Jungels stiller til start som en lidt usikker plan B, men for luxembourgeren synes løbet mere at handle om forberedelse til VM. For den øvrige del af holdet handler det om etapesejre, der skal jagtes i alle terræner.\nHoldets bedste kort for at tage en sejr er Julian Alaphilippe, der med nogen rette kan hævdes at være sportens mest lysende talent. Franskmanden chokerede hele cykelverdenen ved at 2015 at blive nummer 2 bag Alejandro Valverde i både Fleche Wallonne og Liege-Bastogne-Liege, og siden da har intet kunnet stoppe ham. Med lynets hast har han etableret sig fremtidens store ardennerstjerne, han har blandet sig i massespurter og imponeret stort selv på de længere stigninger i sit første Tour de France, hvor han var tæt på en etapesejr, i Paris-Nice, hvor han i år længe førte løbet, og i sidste års Criterium du Dauphiné, hvor han var med helt fremme i terræn, der ellers blev betragtet som værende alt for svært.\nI år er intet imidlertid gået efter planen. Efter den lovende start i Paris-Nice styrtede han i Vuelta al Pais Vasco i det, der lignede et harmløst uheld. Han fortsatte et par dage, inden han rejste hjem for ikke at risikere sin deltagelse i klassikerne, men der var intet alarmerende ved situationen. Desværre viste det sig, at situationen var langt værre end først antaget, og Alaphilippe måtte droppe både de store endagsløb og senere også Touren. Først den 19. juli var han tilbage på cyklen i GP Cerami, og siden da har han langsomt opbygget formen med det mål at gå efter etapesejre i Vueltaen.\nMed andre ord har Alaphilippe haft en alt andet end ideel forberedelse, og han jagter stadig sin bedste form - nøjagtigt som Dumoulin gjorde det. Han viste dog i Vuelta a Burgos, at han allerede der var på et højt niveau. Havde man ikke ladet Mikel Landa og Sergei Chernetckii stikke af på den første puncheuretape, havde han i suveræn stil taget sin første sejr siden uheldet, og han var igen med fremme i endnu en puncheurfinale et par dage senere. De høje bjerge, der ikke er hans naturlige terræn, var stadig for svære, men han kom hæderligt igennem og endte som nummer 23.\nSiden da har han ikke kørt løbet, men historien har lært os, at supertalenterne lynhurtigt kommer i form. Det gælder bestemt også Alaphilippe, og efter den fine præstation i Burgos er der ingen grund til at antage, at han ikke vil være brandvarm i løbets første uge. Den passer ham endda som god i hose. Bjergene i Andorra kan måske være for svære, men med ventet defensiv kørsel fra favoritterne, burde han kunne hænge på til en mulig spurtsejr, hvis ikke et udbrud holder hjem. Han er storfavorit til at vinde 5. etape, og også murene i den første weekend burde passe ham glimrende. Hvis alt går vel, kan Alaphilippe med andre ord komme frem til første hviledag med mindst én etapesejr og en rød trøje på sine skuldre. Hvordan var det nu lige, det så ud for Dumoulin på det tidspunkt i 2015? Det var vist nogenlunde det samme.\nAlaphilippe vil naturligvis ikke frivilligt give afkald på den position, og dermed kan han meget vel pludselig som Dumoulin ende i en situation, hvor han utilsigtet ender som klassementsrytter. I teorien er bjergene i den anden og tredje uge for lange og svære til, at han følge med de bedste, men det er for tidligt at putte Alaphilippe i kassen som ren puncheur. Sidste år viste han i Dauphiné, at han forsvarer sig udmærket også i de høje bjerge. Lægger man dertil, at målstigningerne i Andalusien i uge 2 ikke er voldsomt svære, at han i teorien burde kunne lide de meget stejle procenter i den sidste uge, og at han undervejs vil kunne score bonussekunder på snart sagt enhver etape, åbner der sig pludselig et meget interessant perspektiv for Alaphilippe.\nAt tro på at Alaphilippe kan vinde løbet, er nok for meget. Selvom han ikke er en dårlig temporytter, er han langt fra specialist på en helt flad powerenkeltstart som den, der venter i Logrono, og her vil han formentlig tabe alt for meget tid til Chris Froome. Dertil kommer, at han trods alt ikke er klatrer, og det vil være urealistisk at forvente ham helt fremme på en svær stigning som Angliru. Modsat Dumoulin har han ikke enkeltstarterne at falde tilbage på, og en rød trøje i Madrid er derfor ikke et realistisk mål.\nHeldigvis kan mindre også gøre det. Ingen - heller ikke Alaphilippe selv - har nogen som helst forventninger om, at han kan gøre sig gældende i klassementet, og skulle det ende med et topresultat, vil det komme som en bonus både for ham og holdet. Det kan sagtens vise sig, at han allerede i Andorra på 3. etape taber så meget tid, at han aldrig kommer i spil til den samlede stilling, og dermed bliver alle vores teorier gjort til skamme. Der var imidlertid heller ikke mange, der havde regnet med, at han kunne blive nummer 2 i to at sportens sværeste klassikere så kort tid efter sin professionelle debut. Alaphilippe har chokeret cykelverdenen gang på gang, og Vueltaen er kendt for sine overraskelser. I 2015 var det Dumoulin, der leverede den. Denne gang kan det blive sportens måske mest alsidige supertalent.\nBEMÆRK: Det er en svær proces at skære et fremragende felt af kandidater ned til blot 15 navne, ikke mindst i et så stærkt felt som dette, og der er flere, der kan køre med om top 10-placeringerne. I tillæg til de ryttere, der er nævnt i vores fem optakter, er det værd - i prioriteret rækkefølge - at holde øje med følgende, der enten bevidst eller ved et tilfælde pludselig kan ende med klassementsambitioner:\nCarlos Betancur, Wilco Kelderman, David de la Cruz, Ruben Fernandez, Michael Woods, Bob Jungels, Tejay van Garderen, Enric Mas, Jaime Roson, Simon Yates, George Bennett, Nicolas Roche, Marc Soler, Daniel Navarro, Rui Costa, Warren Barguil, Darwin Atapuma, Igor Anton, Jack Haig, Sam Oomen, Rohan Dennis, Joe Dombrowski, Daniel Moreno, Sergoo Pardilla, Rein Taaramae, Patrick Konrad, Stefan Denifl, Serge Pauwels, Lachlan Morton, Jan Polanc, Sander Armee, Merhawi Kudus, Alexandre Geniez, Matvey Mamykin, Emanuel Buchmann, Damiano Caruso og Richard Carapaz\nSpansk domstol puster liv i Operation...


• Billige Ramme 70X100 – DK’s bedste udvalg på nettet\nEn lang række online varehuse tildeler på nuværende tidspunkt et hav af forskellige billige metoder til levering til ramme 70×100. En af de mest almindelige er nu om stunder at afsende til en pakkeshop, og så kan du blot hente din nyindkøbte vare når du har tid. Leveringsmetoden er jo vældig smart, og typisk desuden den mest prisbevidste leveringsløsning.\nDu kunne endvidere beslutte dig for at bestille produkterne til levering til din lejlighed eller ud til dit arbejdes adresse. Fragtmuligheden er somme tider en tak dyrere, men på den anden side meget fleksibel ift. ramme 70×100 online. Den mindst kostelige slags levering vil dog i de fleste tilfælde være at du selv henter varerne, men dette står og falder med at du bor nær internet firmaets byggemarked, fx Jem og Fix, Bauhaus, Harald Nyborg eller Silvan.\nFragtperioden på ramme 70×100 kan i nogle tilfælde være ultra afgørende forudsat du skal bruge produktet inden for kort tid, og herved er det bestemt passende at du studerer leveringstiden ved ramme 70×100. En stor portion online webshops – for eksempel Silvan, Harald Nyborg, Bauhaus og Jem og Fix – yder billig levering på næste hverdag på mange af butikkens varer online, hvilket er afhængig af at ordren indsendes forud for et bestemt tidspunkt, med det formål at de sandsynligvis kan nå at få pakken klargjort forud for at de lageransatte drager hjemad.\nEnkelte online shops frembyder fragtfri levering på ramme 70×100 online, men undertiden stiller det krav om at der indkøbes for en fastsat sum. Alternativt skulle du beslutte sig for den billigste løsning til levering, hvilket ofte vil blive at få leveret bestillingen til et afhentningssted.\nDe største webshops frembyder klik-og-hent hvor man handler billig ramme 70×100 på nettet og afhenter i butikken. Fx 10-4, Davidsen, Jem og Fix, Stark, Harald Nyborg, Bauhaus, Silvan, Bygma og XL-Byg. De udlover eksempelvis afhentning af ramme 70×100 i disse områder:\nFrederikshavn, Ishøj, Hobro, Middelfart, Sønderborg, Tårnby, Brønderslev, Albertslund, Tilst, Nykøbing Falster, Glostrup, Nørresundby, Holstebro, Kolding, Stenløse, Holbæk, Vanløse, Kokkedal, Lillerød, Frederikssund, Aabenraa, Frederiksværk, Struer, Solrød Strand, Hjørring, Hillerød, Risskov, Randers, Korsør, Birkerød, Aarhus, Rudersdal, Farum, Odense, Kalundborg, Lyngby, Rønne, Brøndby, Ølstykke, Højbjerg, Aalborg, Skanderborg, Slagelse, Ballerup, Greve, Hvidovre, Viborg, Silkeborg, Værløse, Hedehusene, Grenaa, Ringsted, Taastrup, Nærum, Dragør, Frederiksberg, Åbyhøj, Skive, Virum, Svendborg, Roskilde, Hørsholm, Fredericia, Brønshøj, Jyllinge, Vallensbæk, Gentofte, Odder, Ikast, Søborg, Brabrand, Herning, Haslev, Haderslev, Vejle, Rødovre, Thisted, Gladsaxe, Allerød, Hedensted, Nyborg, Charlottenlund, Horsens, Valby, Lystrup, Herlev, Køge, Nakskov, København, Helsingør, Varde, Næstved, Vordingborg, og Esbjerg, .\nKlik-og-hent ift. ramme 70×100 er en mulighed i de fleste dele af Danmark: Fyn (Nordfyn, Østfyn, Sydfyn, Midtfyn, Vestfyn), Jylland (Sønderjylland, Nordjylland, Østjylland, Syddanmark, Vestjylland, Midtjylland, Sydjylland) og Sjælland (Amager, Lolland, Falster, Sydsjælland, Vestsjælland, Østsjælland, Hovedstaden, Nordsjælland, Bornholm, Midtsjælland).\nNår vi ser på søgedata er det markant, at netshoppere ofte efterspørger blandt andet ramme 70×100 online og ramme 70×100 priser. Foruden dette oplever vi typisk folk søge for eksempel ramme 70×100 tilbud, køb ramme 70×100 og billig ramme 70×100, plus de store byggecentre som 10-4, Jem og Fix, Davidsen, Stark, XL-Byg, Silvan, Bygma, Harald Nyborg og Bauhaus.\nPriser på ramme 70×100\nDet er jo super hensigtsmæssigt for enhver at finde de bedste priser på billige ramme 70×100 online hos forskellige webshops, og af den grund har langt de fleste forhandlere på nettet set sig tvunget til at nedskære prisen på ramme 70×100 voldsomt, og endda præstere fragt uden omkostninger.\nTrods dette kan det immervæk være nyttigt at efterse diverse internet handler efter rabatter og tilbud på ramme 70×100 online forud for at du gennemfører din bestilling, sådan at man er skråsikker på at antage den skarpeste pris. Kig ikke kun hos de udbredte byggekæder som 10-4, Harald Nyborg, Bygma, Davidsen, Jem og Fix, Bauhaus, XL-Byg og Silvan.\nMan bør imidlertid være klar over, at ifald en internet handler annoncerer billige ramme 70×100 online for en udsalgspris der kan ses som helt ekstremt billig, så bør det mange gange være et tegn på en bedragerisk online butik. Kortbestillinger er trods alt omsluttet af en lov, der sikrer dig som køber overfor bedrageriske internet forhandlere.\nVi går generelt ind for bestillinger med betalingskort eller mobilbetaling. Alternativt burde du overveje en afdragsordning fra eksempelvis ViaBill, hvis du efterspørger at godtgøre pengene til ramme 70×100 ude i fremtiden. Dette tilbydes som regel hos online nichebutikker, men ikke de store byggemarkeder som eksempelvis Harald Nyborg, 10-4, Bauhaus, Bygma, Stark, Silvan, Davidsen og XL-Byg.\nNår vi kigger i søgedata er det markant, at mennesker typisk efterspørger fx ramme 70×100 tilbud og køb ramme 70×100. Derudover ser vi typisk online shoppere kigge efter eksempelvis ramme 70×100 online, ramme 70×100 priser samt billig ramme 70×100.\nTrustpilot giver dig ret ønskværdige genveje til at verificere flere nuværende forbrugeres domme og herved går vi ind for, at du eftergår online forretningens vurderinger før du placerer din ordre på billige ramme 70×100 online.\nFacebook yder lignende en del fantastiske løsninger til at få indsigt i internet butikkens kundetilfredshed. Desuden møder vi faktisk internet webshops hvor det er muligt at levere en omtale af deres køb, som tillige må tages i brug til at afveje tidligere kunders oplevelser.\nForud for at folk køber billige ramme 70×100 online i en netbutik bør man i virkeligheden skimme dens handelsvilkår, dog er det oftest en omfattende opgave, specielt ved de udbredte byggemarkeder som Silvan, Jem og Fix, Bygma, Davidsen, Harald Nyborg, XL-Byg, Bauhaus, Stark og 10-4.\nEn anden valgmulighed kunne være at kontrollere om internet butikken er tilsluttet e-mærket, siden det skulle være et signal om at webshoppen efterfølger de danske retningslinjer, tillige med at online forhandleren undertiden undersøges af specialister der kender til reglerne på området.\nDet giver dig genvej til at få hjælp, ifald du oplever problemstillinger i forbindelse med din ordre på ramme 70×100. Tillige er det smart at du er opmærksom på de vigtigste regler der kan have betydning for købet af ramme 70×100 online, til eksempel den ombytningsrettighed webbutikken garanterer.\nDerfor er det virkelig afgørende, at man når som helst bevarer ens købsbekræftelse, så man senere vil kunne eftervise sit køb af ramme 70×100, uagtet om man har handlet fra Bauhaus, Stark, Harald Nyborg, Silvan, Davidsen, 10-4, Jem og Fix, XL-Byg eller Bygma.


Undermineringen af Humboldt – Det Samfundsvidenskabelige Fakultet - Københavns Universitet\nUndermineringen af Hum...\nIndspark af professor Peter Nedergaard (Institut for Statskundskab) i Berlingske den 23. juli 2017.\nDen preussiske videnskabsmand og liberale politiker, Wilhelm von Humboldt, opstillede omkring 1800 en række retningslinjer for, hvad der burde kendetegne et godt universitet: En filosofisk ramme om fagene og en forskningsbaseret undervisning forestået af forskere med kun Sandheden (med stort S) for øje i deres forskning.\nDet var alfa og omega med forskningsfriheden. Universiteterne måtte derfor heller ikke være i lommen på finansieringskilder med bestemte interesser. Endelig skulle de studerende efter en filosofisk introduktion have udbredt valgfrihed med hensyn til sammenstykningen af deres uddannelse.\nIdealet kom imidlertid under beskydning i slutningen af 1960erne i kølvandet på det såkaldte studenteroprør. Et slagord var i den forbindelse »Forskning for folket – ikke for profitten!«\nHumboldt ville som nævnt hverken have forskning for folket eller for profitten. Målet var videnskabelige sandheder. Som et konkret resultat af studenteroprøret afskaffedes filosofikum på danske universiteter, der ellers havde fungeret som introduktion til alle universitetsfag.\nEn mere graverende form for underminering af de humboldtske universitetsidealer i Danmark har taget udgangspunkt i ønsket om en slags »erhvervsretning« af universiteterne. Det kom bl.a. til udtryk i daværende forskningsminister Helge Sanders udsagn i 2000erne om, at universiteterne skulle begynde at tænke på deres finansiering »fra forskning til faktura«.\nForskningen skulle med andre ord ikke – som Humboldt havde fremhævet – dreje sig om at udfinde sandheden. Den skulle dreje sig om at producere noget, der var nogen, som umiddelbart ville betale for. Siden er kravet om såkaldt ekstern finansiering fra private og offentlige kilder på danske universiteter steget år for år, og det er noget, som rektorer, dekaner og institutlederne ofte fremhæver, når der skal berettes om årets resultater.\nSamtidig er institutter baseret på såkaldt anvendt forskning i stort tal gradvist blevet integreret i universiteterne, selv om deres opgaver først og fremmest er at levere forskningsmæssigt underlag til myndigheder og virksomheder. Det er svært at forestille sig, at disse institutter i længden vil kunne eksistere, hvis ikke de leverer den vare, som de faktura-udstedende instanser ønsker. Det medfører også, at deres rolle på universiteterne ofte strider mod de humboldtske idealer.\nUniversiteternes humboldtske grundlag undermineres kraftigt i disse år i Danmark (og måske mere end i andre lande). Det udløser ikke nogen skandale a la Skat. Men på sigt kan de økonomiske skadevirkninger meget vel blive mange gange større.\n... hele det originale indlæg på berlingske.dk


Pilefletning og ikke længere hovedjægere på Borneo | Ingeniøren\nPilefletning og ikke længere hovedjægere på Borneo\nAf Hans Peter Dejgaard 13. sep 2006 kl. 00:00 2\nFlere læsere har spurgt, om der overhovedet er indfødte eller oprindelige folk i Malaysia? Andre har spurgt, om jeg har mødt de frygtede hovedjægere på Borneo?\nDet skuffende svar er, at det har jeg ikke. Og selvom man drager på en tur til Borneo, så kommer I til at nøjes med at lære om at flette kurve og måtter med regnskovens fantastiske fibre. Det er hvad der er tilbage af at møde efterkommerne af de frygtede hovedjægere. Men det vil jo også være fint at lære pilefletning! Og der er bestemt indfødte folk i Malaysia. I Sabah og Sarawak udgør de ca. halvdelen af befolkningen - og generelt den fattigste befolkningsgruppe. Hver indfødt gruppe har ligeledes udviklet sine helt egne traditioner for kurvefletning. Alene Sarawak, som er den Malayiske delstat på Borneo, huser 30 forskellige indfødte folkeslag. Hvis I vil vide mere om indfødte folks brug af regnskovens planter på Borneo, herunder fiber og flette planter, så har Hanne Christensen med Århus Universitet og Forest Department Sarawak udgivet bogen:" Ethnobotany of the Iban & the Kelabit" (2002). Regnskov på vej til at forsvinde På en rejse på Borneo er der også mulighed for at se de meget sjældne orangutanger i regnskoven. Det kan i f.eks. gøre på Sarawak og Sabah, som er Malaysias del af Borneo. I Sepilok Nationalpark er det muligt at komme tæt på orangutangerne. Denne værdifulde natur trues af udbredelsen af oliepalme plantager og skovrydning. Hvis den fortsætter i dette tempo, vil hovedparten af øens lavlandsregnskov være udryddet inden for de næste 10-20 år. Dette fremgår af en rapporten "Treasure island at risk" fra WWF Verdensnaturfonden. I dag er kun halvdelen af Borneos skove tilbage, hvilket er et fald fra omkring 75 procent midt i 1980'erne. Reduktionen af skovarealet skal findes i flere faktorer; nemlig skovbrande, omlægning af skov til plantager med oliepalmer samt overdreven og ofte ulovlig tømmerhugst. - Med den nuværende fart ryddes der 1,3 million hektar om året, svarende til over en fjerdedel af Danmarks areal. Hvis rovhugsten fortsætter, vil kun tørve- og bjergskove overleve i de kommende år, fastslår skovmedarbejder Jacob Andersen fra WWF Danmark. Den voldsomme skovhugst får alvorlige konsekvenser for Borneo's dyreliv, hvor flere forskellige dyrearter trues på livet, når skovens areal svinder ind. Som danske forbrugere kan vi faktisk gøre noget for at reducere rydningen af regnskove i Sydøstasien. Nemlig når vi køber havemøbler eller andet lavet af tropisk træ. Vi bør købe FSC-mærkede træmøbler. Hold øje med FSC-mærket, som heldigvis findes hos flere af de største, landsdækkende forhandlere af havemøbler. En certificering som også Prins Henrik har støttet.\nU-lande oplevet af Hans Peter\nFlere indlæg fra U-lande oplevet af Hans Peter\nKritik af regeringens Afrika strategi03. jun 2007\nBrugte mobiler hjælper ulande08. jan 2007\nKommuner udvikler sig i Nicaragua21. dec 2006\nCheminova giver efter for kritik30. nov 2006\nKlimaet og de fattige tabte igen17. nov 2006\nVibrationsdæmpere på norsk bro blev ødelagt under vinterstorm\nvia Finans 25. feb 2021 09:52 26\nvia Deutsche Welle 25. feb 2021 08:19\nIsland ramt af en række jordskælv: »Det er usædvanligt«\n#1 Anonym 13. september 2006 - 19:05\nDu må savne fagmedarbejdermødet meget hvis du ligefrem opsøger pilefletning :-) Poul-Henning\n#2 Anonym 3. november 2006 - 14:13\nRe: Pilefletning og ikke længere hovedjægere på Borneo\nWell, når andre (fagmedarbejderkollegaer) kan tillade sig at være platte, kan jeg vel også. Hvad med denne her:Apropos hovedjægere i regnskoven havde jeg ellers håbet på at få en beretning om dine erfaringer med 'head and breakfast'. Undskyld forsinkelsen, men det er først idag at jeg læser denne blog. Mads C.


Sådan spiller du Kings of Slots:\nInter Casino er, som du allerede antagelig har læst på KasinoKing, et fantastisk godt casino på nettet, hvis de godt kan lide at spille foran bonus penge. Inter Casino giver damp bonus penge hver måned. Pengene de får er en fantastisk mulighed foran at spille online casino — temmelig gratis — og i lang udvikling. På denne side har jeg gengivet nogle af mine mellemstore gevinster på Inter Casino. På vejen mod min store drøm vinder jeg dog gysser nu og da — men når man spiller på online spilleautomater er hovedparten af gevinsterne på blot enkelte få dollars. Alle de små gevinster er der ikke billeder af — de små gevinster betragter jeg dog som forlængelse af min spilletid — eller en slags Free Spins. Nok om det — Nedenfor kan man se en udvikling i min kasino konto — efter jeg har fået min Bonus4Life på dollars. Jeg vinderslag "næsten" hver gang, når wager er opfyldt. Inter Casino er naturligvis et af mine faste kasinoer.\nDette er anden del af mine gevinster på Party Casino i maj plus juni måned Første del af mine gevinster er her. God grin med at kigge på de flotte billeder og ja - det er faktisk muligt at være heldig på et online casino. Husk dog konstant på at heldet eller lykken svinger. På denne og andre sider af KasinoKing kan du se en bunke gevinst billeder - men ingen er altid heldig heller ikke jeg. Ego har dog en fordel i styrke af casino bonusserne og jeg boldspiller i realiteten for kasinoets penge. Ego vandt ikke nogle store casino gevinster på Cash Cruise spilleautomaten, men den var ganske underholdende. Jeg synes også den har nogle utrolig flotte farverioperatør og der er lidt Titanic atmosfære over spillet. Imponerende hvad kreative grafikere har udviklet over en af grube favorit film Fantastic Four.\nBeklager, gratis spil er i øjeblikket ikke tilgængeligt på denne spilleautomat - prøv i stedet gratis på et af de online casinoer nedenfor. Kings of Chicago er en helt unik spilleautomat, der er udviklet af de iderige folk hos NetEnt. Kort fortalt har de med spillet formået at tilsætte både poker og spilleautomater sammen indtil ét spil. Ideen er noget forskellig end andre spilleautomater, i og inklusive at symbolerne udgøres af kortspil, plus der er flere andre specielle funktioner. Spillet kan du spille på alle NetEnt casinoer som f. Unibet Casinosom vi anbefaler her på siden.


Wozniacki er ligeglad med finalekompleks - TV 2\nWozniacki er ligeglad med finalekompleks\n13. aug. 2017, 10:27\nCaroline Wozniacki skal søndag forsøge at tage sin første turneringssejr i år i sin sjette finale, når Elina Svitolina er modstanderen i Toronto.\nSe Caroline Wozniacki spille finale i Toronto på TV 2 SPORT og TV 2 PLAY klokken 19:30.\nFem finaler. Fem nederlag.\nSådan lyder Caroline Wozniackis finalestatistik i denne sæson. Søndag aften får danskeren en ny mulighed for en turneringssejr, når ukrainske Elina Svitolina er modstanderen i finalen ved Rogers Cup i Toronto.\nDanskeren har tidligere mødt Elina Svitolina to gange, og begge gange er det endt med et dansk nederlag - senest i finalen i Dubai tilbage i marts. Derfor har hun da også stor respekt for sin ukrainske modstander.\n- Hun er en god spiller. Hun er god til at mixe tempoet og løber godt, så det er vigtigt for mig, at jeg spiller aggressivt, men uden at overforcere for meget, siger Wozniacki til WTA.\nCaroline Wozniacki har ved turneringen i Toronto spillet noget af det bedste tennis i år, og hvis hun kan ramme det spil i søndagens finale, så ser det lovende ud, vurderer TV 2 SPORTs tennisekspert Michael Tauson.\n- For at hun skal kunne slå Svitolina, så skal hun egentlig bare have sit eget spil til at hænge sammen. Det, der er vigtigt, det er at Caroline er på højeste niveau selv, for når hun spiller på højeste niveau, så er det jo enormt svært for de andre at være med i en hel kamp.\n- Det bliver en spændende og tæt kamp, men jeg synes at Caroline er svag favorit, tilføjer tenniseksperten.\nUkrainer forventer svær kamp\nModsat Wozniacki, så har Elina Svitolina ikke haft problemer med at vinde finaler i år. Verdensranglistens nummer fem har således stået i fire finaler og vundet dem alle.\n- Det er min femte finale, men hver finale er noget særligt. Jeg bliver bare nødt til at tænke på, hvad der sker lige nu. Det bliver en svær kamp, og man ved aldrig, hvad man kan forvente, siger Elina Svitolina til WTA.\nSharapova melder fra til endnu en turnering\nUkraineren kom til Toronto efter en græssæson, der ikke var gået som planlagt. Hun røg ud i 2. runde i Birmingham og nåede kun fjerde runde ved Wimbledon. Nu ser det så ud til, at hun har fundet topformen igen.\n- En gang imellem er man bare nødt til at kæmpe sig igennem, og man er bare nødt til at gøre, hvad man kan, når noget ikke fungerer. Det er meget vigtigt for mig, at jeg bevæger mig fremad og gør det godt, siger 22-årige Svitolina.\nSelvom ukraineren har overtaget på Wozniacki, så er hun fuld af respekt for sin danske modstander.\n- Hun spiller godt, hun er tilbage og fri for skader. Jeg er sikker på, det bliver en god kamp. Jeg ved, hvordan hun spiller, og selvfølgelig giver det selvtillid at kigge tilbage på vores kamp i Dubai, siger Elina Svitolina.\nCaroline Wozniackis 52 finaler


Dit serviceteam - Dental Montering\nDit serviceteam siden 1982\nVi er specialister inden for alt det tekniske, der foregår på din Klinik. Udover teknisk service, rådgivning og indretning leverer vi i dag udstyr og en række produkter til dentalbranchens daglige drift.\nI vores daglige arbejde holder vi klinikken kørende og det er vigtigt for os, at I ikke ligger stille på grund af udstyr der ikke fungerer.\nVores kontor og dentalværksted ligger i Herlev. Vi reparerer roterende instrumenter, autoklaver, sugemotorer, kompressorer, patientstole og meget mere.\nTeamet består af tre erfarne serviceteknikere, en bogholder og en marketing ansvarlig.\nSe vores særtilbud på udstyr til klinikken\nSe vores særtilbud på brugt udstyr til klinikken\nService som du vil have det\nVi er en tand mere erfarne\nSiden 1982 har vi bygget, tilset og serviceret tandklinikker herhjemme. Vores erfaring er din tryghed.\nVi kender dentalbranchen bedre end de fleste, og står klar året rundt til at være din servicepartner i alle klinik spørgsmål.\nDental Montering tilbyder erfarne teknikere med den bedste viden om alt indenfor tandlægeustyr. Vores medarbejdere kommer på alle relevante kurser om udstyret i branchen og der findes ikke de maskiner eller det udstyr til klinikken, vi ikke kan servicere.\nVi er efter en menneskealder i branchen bare en tand mere erfarne.\nReparation på klinikken\nVores topprioritet er at holde din klinik kørende. Det er vigtigt for os, at klinikker ikke ligger stille på grund af udstyr, der ikke fungerer. Derfor sørger vi for, at have en tekniker, der kan springe til, hvis noget bryder ned.\nVi har ofte nøgler til de fleste af de klinikker, vi samarbejder med. Det betyder, at vi altid har en mulighed for at servicere/reparere udstyret udenfor klinikkens åbningstider, hvis det skulle være nødvendigt.\nVores samarbejde med klinikkerne bygger på tillid. Derfor er det som regel den samme servicetekniker, der kommer på besøg.\nKræver dit klinikudstyr service/reparation, der ikke kan ske på stedet, tager vi det med på vores dentalværksted. Vi har udlåns udstyr og maskiner, så klinikken ikke ligger stille.\nReparationen bliver ordnet så hurtigt det er muligt og leveret og monteret straks efter.\nHos os er det ikke et spørgsmål om at sælge nyt for enhver pris. Vi reparerer rent faktisk udstyret, hvis det er rentabelt.\nVi sætter en ære i at fejlfinde og reparere og at have tilfredse kunder.\nVi samarbejder med de bedste inden for tandlægeudstyr\nCVR nr: 77703012\nTelefon: +45 44 92 44 25\n© 2022 Dental Montering


De unge søger gymnasiale uddannelser | Ungdommens Uddannelsesvejledning De unge søger gymnasiale uddannelser | Ungdommens Uddannelsesvejledning\n74,3 procent af eleverne i 9. og 10. klasse har i år valgt at sætte kryds ved en gymnasial uddannelse, mens 18,4 procent har valgt en erhvervsuddannelse. Dermed er søgningen til de gymnasiale uddannelser steget en smule i forhold til sidste år, mens tallet for erhvervsuddannelserne er på niveau med sidste år.\nEleverne er siden 2011 blevet vurderet uddannelsesparat i forhold til deres uddannelsesønske. Opgørelsen viser, at 6 procent af dem, der har søgt en erhvervsuddannelse som første prioritet, er vurderet ikke-parat. Blandt dem, der har søgt en gymnasial uddannelse som første prioritet, er det 4 procent, der er vurderet ikke-parat.\nOpgørelsen viser udelukkende antallet af unge, der pr. marts 2016 søger ind på en ungdomsuddannelse direkte efter 9. eller 10. klasse. Opgørelsen indeholder således ikke unge, der f.eks. søger en erhvervsuddannelse eller hf et eller flere år efter, de har afsluttet grundskolen.\nKilde: Styrelsen for It og Læring baseret på udtræk fra optagelse.dk\nSeks eksempler på arbejdet med UPV\tStrategisk ledelse og vejledning


Dåse Voks All Purpose Honee Voks 396 g. · B4Beauty DK\nAll Purpose Honee Wax 396 ml. · Dåse Voks · GiGi\nGiGi All Purpose Honee Voks fjerner omgående hår på kroppen, og efterlader huden blød og hårfri. Samtidig er All Purpose Honee mild nok til sensitive områder. All Purpose Honee opvarmes i voksvarmer, smøres på, og aftages med Stripes.\nVoksdåsen sættes i apparatet Tænd apparatet, og vent i ca. 30 minutter til voksen er opvarmet til den rette temperatur.\nGnid med hånden på strippen så den får godt fat i voksen. Hold huden stram, og træk strippen af – imod hårenes vokseretning. ( jo hurtigere – jo bedre).\nStrippen bruges flere gange. Voksrester fjernes let ved at lægge en strip over og gnide et par gange og trække strippen af.\nSmør den behandlede område ind i efterbehandlings produkter.\nVedligehold af apparatet:\nEfter brug rengør du apparatet samt ledning med lidt After Treatment Oil på et stykke stof, mens apparater er varmt, da det letter rengøringen eller brug GIGI Sure Clean.\nMå ikke anvendes på åreknuder, skønhedsmærker, vorter, eller hvis du har ekstremt tør hud. For at opnå det bedste resultat bør hårene være mindst 3 -4 mm. Huden bør være helt tør, uden irritation eller solskoldning og helt fri for creme. Første gang du bruger voks, bør du teste det på et lille område først. Er huden ikke irriteret efter 24 timer, kan du roligt fortsætte behandlingen. Det anbefales, at du er fortrolig med voksmetoden, inden du begynder at bruge voks i bikinilinien, under armene og i ansigtet. Brug ikke voks umiddelbart efter sobadning. Det første døgn anbefales uparfumeret creme, olie og deodorant.\nDa hårene har forskellige voksfaser, er det fordelagtigt at vokse ca. hver 4 uge til at begynde med. På denne måde fjerner du lettest og hurtigst alle hår. Under armene og i bikinilinien bør du først fjerne hår, når du er blevet fortrolig med voks. Det er også en god ide, at lade en veninde hjælpe med hårfjerning under armene. Hårene vokser ofte i 3 forskellige retninger, og det er svært at holde huden stram og rive stripes af, når man har armen i vejret, - hvilket er nødvendigt for et optimalt resultat. I bikinilinien er det især vigtigt at holde huden stram, da huden her er lidt blødere og tynd. Tag gerne fat i huden, så du er helt sikker på, at den er stram, også når du hiver strippen af. I ansigtet bør du klippe et stykke stripe, så størrelsen passer til det område, hvor du vil fjerne hår. Huden strækker du ud med tommel og pegefinger. Husk at huden skal være helt tør!


Dramatiske scener: Kendte tv-værter angrebet i Parken med jernrør – Ekstra Bladet\nTorsdag d. 7. apr. 2016 - kl. 11:09 0\nDramatiske scener: Kendte tv-værter angrebet i Parken med jernrør\nCamilla Martin og Peter Kjær måtte flygte væk fra deres udendørs-studie, da nogle Brøndby-fans begyndte at kaste jernrør, afrevne flagstænger og lightere ned mod spillerudgangen\nDen første pokalsemifinale mellem Brøndby IF og FC København fik en kedelig afslutning onsdag aften, da en gruppe Brøndby-fans kort efter slutfløjt besluttede sig for at kaste romerlys, jernrør og afrevne stænger fra flag ned mod banen i Parken.\nUmiddelbart var det FC København-spillerne, der var målet for ballademagerne, men andre blev også fanget i den ubehagelige situation.\nTV3 Sport dækkede opgøret og havde studie lige ved siden af spiller-udgangen, hvor det pludselig fløj med kasteskyts i luften.\nMange forskellige kasteskyts blev smidt ned på banen. (Foto: Privatfoto)\nDe to kendte tv-værter Camilla Martin og Peter Kjær begyndte på den planlagte nedtakt af opgøret, men måtte kort efter afbryde udsendelsen, da kasteskyts af flere omgange var ved at ramme værten og fodboldeksperten.\nTV: Se den omtalte situation i videoen øverst i artiklen\nI stedet måtte stationen og værterne færdiggøre deres udsendelse indenfor i mixed zone, hvor de i sikkerhed kunne fuldføre interviews med kampens aktører.\nTV3 Sports ledende redaktionschef, Kim Mikkelsen, forlod kampen i Parken før tid og oplevede derfor ikke episoden, men han har været i kontakt med både Camilla Martin og Peter Kjær efterfølgende.\n- De var ikke chokerede, men det var naturligvis ubehageligt for dem begge to. De prøver begge at fuldføre deres job, og opdager ikke i starten, at der er ballade bag deres ryg. Da det går op for dem, hvad der sker, trækker de sig hurtigt tilbage og søger væk i en fart.\n- De var ikke bange - men jo, det var da klart ubehageligt. Det er meget trist og ærgerligt, og sådan skal det ikke være. Sikkerheden er alfa og omega, siger Mikkelsen til Ekstra Bladet.\nRedaktionschefen vil nu tage en alvorlig snak med de involverede klubber.\n- Vi gå selvfølgelig ind i et dialog med klubberne nu. Vi snakker tit med dem, og det er oplagt at evaluere oplevelsen. Det er ikke noget, jeg kan byde mine medarbejdere, siger han.\n- Får det konsekvens for jeres dækning, når de to klubber mødes igen snart?\n- Jeg kan sige det sådan, at det er yderst sandsynligt, at vi laver et indendørs-studie til næste gang. Sikkerheden kommer over alt andet, siger han.\nDe to klubber tørner igen sammen i Parken 17. april i Superligaen, og tre dage efter er der retur-opgør på Brøndby Stadion i DBU Pokalen.\nHer kan du høre Ekstra Bladets sportschef, Allan Olsen, vurdere onsdagens pokalkamp


OnePlus Nord 3 dukker op - MereMobil.dk\nOnePlus Nord 2 5G får måske snart en efterfølger, der formegentlig vil få navnet OnePlus Nord 3 (Foto: MereMobil.dk)\nRygterne svirrer netop nu i stor stil. Tipster Mukul Sharma har nemlig spottet OnePlus Nord 3 på den officielle OnePlus India hjemmeside.\nHan har ikke spottet billeder eller specifikationer, men det tyder altså på, at OnePlus Nord 3 er på vej. Der har også længe været spekulationer om OnePlus Nord 3.\nNu varer det måske ikke så længe.\nOnePlus Nord 3 ventes at blive OnePlus’ næste store midrange-hit. Der har i øvrigt også været snak om en OnePlus Nord 2T – om det er én og samme telefon er dog uvist.\nDet er ukendt om OnePlus Nord 3 vil komme til salg på det indiske marked før, at den kommer herhjemme. Men der florerer rygter om, at den vil debutere i juni eller juli og går under kodenavnet Meili. Det skriver Android Authority.\nMediaTek og 90 Hz\nHolder de lækkede specifikationer stik, så kan man se frem til en MediaTek Dimensity 8000 processor, AMOLED-skærm med 90 Hz opdateringshastighed, 4.500 mh batteri og hurtigopladning på enten 80 watt eller 150 watt. Flere af disse ting matcher også OnePlus 10R, så OnePlus Nord 3 kan altså have en del ligheder med den.\nForuden OnePlus Nord 3 ventes det også, at OnePlus er klar med et ”Nord”-smartwatch. Det ventes, at det skal henvende sig til de købere, der ønsker et smartwatch, men ikke vil betale alt for meget for dem. Lidt i lighed med Apple Watch SE, som har basisfunktionerne og dermed en lavere pris end Apple Watch Series 7.\nOnePlus har ikke selv meldt noget officielt ud omkring kommende lanceringer.\nHerunder kan du se vores anmeldelse af OnePlus Nord 2, der stadig er en fin telefon.\nOnePlus 10R er også på vej. Om den kommer til Danmark er dog uvist i skrivende stund. Du kan læse mere om OnePlus 10R her.


Historien * Munchs badehotel\nAksel og Linda Munch\nI sommeren 1939 åbnede et lille konditori på Tornby strand som begyndelsen på et livsværk for ægteparret Aksel og Linda Munch. Det udviklede sig i årene efter 2. verdenskrig til et badehotel med værelsesfløj, en restaurant og købmandsbutik.\nRegning for en sommerferie på 35 dage i 1948 skrevet af\nHer er en del af historien om en institution i lokalmiljøet, med kilde i et lokalhistorisk skrift, samt yderligere oplysninger fra efterkommere af Aksel og Linda.\nFisker og redningsmand\nAksel Munch Jensen, almindeligvis bare kaldet Aksel eller Munch, blev født i 1909 på gården “Engbjerg” ved Horne. Efter konfirmationen havde han, som skik og brug var, et par pladser på landet, men erkendte så landbruget ikke havde hans store interesse.\nDerfor købte han en brugt pram og lidt redskaber, så han kunne gå på havet for at tjene til føden. Han blev snart kendt med de andre fiskere, som også gik ud fra Tornby strand, og da der blev en ledig plads som redningsmand på Tornby-båden, opfordrede de ham til at søge den. Det gjorde han, og fra 1936 var han med i redningsmandskabet.\nSamme år døde hans far, og moderen Thora Munch stod tilbage med ejendommen i Horne. Hun led af astma og var tit syg, så de to sønner, Hans og Aksel, måtte hjælpe med driften. Det havde ingen af dem særlig lyst til, så ejendommen blev solgt, og de to brødre tog fat på at bygge et hus til moderen i Tornby på hjørnet af Stationsvej og den dengang nye landevej til Hjørring.\nMens byggeriet stod på, boede moderen og børnene midlertidigt i baghuset til Hotel Strandlyst. På hotellet var der en sød kokkepige ved navn Linda. Hun og Aksel faldt godt i snak, og blev enige om at danne par. På det tidspunkt var der begyndt at komme mange badegæster til stranden om søndagen, og turismen i form af byfolk, der fik smag for sommerophold ved havet, prægede ikke alene Hotel Strandlyst, men også hotellerne i Hirtshals.\nEt sted til en kop kaffe\nPå Tornby strand var der ikke rigtigt noget for turister, bortset fra muligheden for at bade.\nLinda og Aksel blev derfor enige om, at der var behov for et sted, hvor badegæsterne kunne nyde en kop eftermiddagskaffe, så de besluttede at opføre et konditori ved nedkørslen til stranden. Det blev bygget i to etager med privatbolig – stue, soveværelse og et lille køkken – i stueetagen, og konditori på 1. sal. Det sidste var vigtigt, så gæsterne fik muligheden for, mens de drak kaffen at kunne nyde udsigten over hav og klitter.\nStraks ved giftermålet i 1938 tog Linda og Aksel fat på at bygge konditoriet, men pengene var små, så Aksel måtte tjene til byggeriet ved at fiske, når det var godt vejr. Var heldet med ham, kunne han hente et par hundrede pund fisk om dagen, og de kunne med 30’ernes priser sælges for omkring 10 øre pr. pund. Ofte kørte Aksel selv rundt på Cykel og solgte fangsten til egnens beboere, og han fortalte senere, at salget gik lettest, når husmoderen var alene i køkkenet. Hvis manden var til stede, kunne han godt være noget nærig og forsøge at presse prisen.\nVed hjælp af fiskeriet lykkedes det at skrabe penge sammen til byggeriet, selvom den samlede investering løb op i 2.000 kr. Møblerne til konditoriet lavede han også selv, men de havde fået en mindre sum penge i bryllupsgave fra redningsvæsenet, og den gik til indkøb af en stor buffet og to sofaer, som kom til at stå i restaurationen i mange år.\nKonditoriet stod klar til at åbne i sommeren 1939, og det blev en vellykket start, idet Linda kunne notere, at de solgte for 70 kr. den første søndag, og det var mange penge den gang.\nSamme år kom en sommerhusgæst og spurgte, om Aksel kunne påtage sig at bygge et sommerhus på en grund han havde købt længere oppe ad Strandvejen. Den var i øvrigt nabo til den grund, nummer 32, som Aksel havde købt for 175,- kr. med henblik på at bygge et hus til ny privatbolig. Men han påtog sig i første omgang opgaven med sommerhuset, og da det stod færdigt spurgte bygherren, om Aksel og Linda kunne sørge for at huset blev malet både ud- og indvendigt. Det gik de med til, men for Linda blev det noget af en prøvelse. Hun ventede barn, og døjede ganske forfærdeligt med de terpentin og fernis, der var i malingen.\nKonditoriet var blevet bygget så at sige på tærsklen til 2. verdenskrig, og da den tyske besættelse kom til Danmark i 1940, blev det straks svært at skaffe byggematerialer. Linda og Aksel havde allerede planer om at bygge til konditoriet, men valgte så i stedet at bygge et lille hus på grunden længere oppe af Strandvejen. Det skulle vise sig at være særdeles fornuftigt, for med besættelsestiden kom de hårde krigsvintre, hvor det var alt for koldt at bo nede på havglimt, som de lokale var begyndt at kalde konditoriet.\nDet nye hus ved strandvejen stod færdigt allerede i 1940. Men ellers gik besættelsestiden med at Aksel fortsat hentede en indtægt ved fiskeriet. Den første jolle, som han havde købt brugt for 15,- kr. plus en portion fisk, trængte snart til en udskiftning, så der måtte skaffes en udvej for en ny.\nAksel havde aldrig lært et håndværk, men bygningen af konditoriet viste at han var et naturtalent, når det drejede sig om at arbejde i træ. Han havde det hele på fornemmelsen og i hovedet. Han kiggede lidt på den gamle jolle, og tog så fat på at bygge en ny, uden tegning i øvrigt. Men med forbillede i de Hirtshals joller, som de lokale fiskere brugte. Hans eneste hjælpemiddel var en hjemmelavet skabelon af et stykke buet træ. Det blev i tidens løb til en halv snes joller, ingen helt ens, da alt ved jollerne var håndlavede.\nBesættelsestiden var en streg i regningen for driften af konditoriet, men i begyndelsen var det dog stadig muligt at komme på stranden. Senere byggede tyskere af frygt for en engelsk invasion to betonmure tværs over nedkørslen lige øst for konditoriet, så der kun var adgang til stranden gennem en smal passage. Lidt sydligere blev der støbt et par betonbunkers, og der var konstant tyske vagter til at holde opsyn. Som vagtskur brugte de overingeniør Carl Holtermanns ruffer, som udgjorde det første sommerhus i klitterne syd for nedkørslen.\nTrods de vanskelige forhold fortsatte Aksel med at fiske, fortrinsvis om sommeren. Vintrene var taget af sommerhusbyggeri, idet han fik bestilling på endnu tre huse, som lå på grunde nær hans eget hus på Strandvejen 32.\nTækkemanden kom ikke\nEt af de nye huse skulle tækkes med strå. Det havde Aksel aldrig prøvet, så der blev bestilt en tækkemand til den del af byggeriet. Han kom dog aldrig, og så måtte Aksel også giv sig i kast med at lægge et stråtag. Det lykkedes så godt, at taget holdt i lige så mange år, som var det lagt af en professionel.\nMere byggeri ved stranden\nDa mere normale tider vendte tilbage efter befrielsen, tog Aksel også fat på at udbygge konditoriet ved stranden, i første omgang med værelser til en sommerpension, hvor feriegæster kunne få ophold med fortæring til en rimelig pris, der i begyndelsen androg 2,50 Kr. om dagen.\nBeliggenheden var den helt ideelle for et turiststed med kilometerlange badestrande, og bag dem et naturskønt klitområde, der oven for havskrænten går over i Tornby klitplantage. Med andre ord al den afvekslende natur, som sommerhusgæster kunne ønske sig.\nMed udvidelsen til sommerpension blev konditoriet til en restaurant, men Linda og Aksel foretrak det nok så gamle udtryk restauration, og det står stadig på facaden. Da antallet af badegæster var fortsat stigende, skønnede værtsparret, at der også var behov for et sted, hvor folk kunne købe sodavand, slik og kage til at tage med på stranden. Derfor blev der udvidet med en kiosk i stueetagen ud mod vejen. Og efter nogle år blev dette til en købmandsbutik, som henad vejen er udvidet flere gange, og i dag fremstår som et helt lille supermarked med souvenirs og vådt og tørt til strandturen.\nTrods travlheden med byggeri fortsatte Aksel dog med at fiske, og en stor del af fangsten var selvfølgelig rødspætter og torsk, men på et tidspunkt blev der gode priser på hummere, og derfor begyndte han også at sætte hummertejner ud. Hummere kunne indbringe op mod 3,00 kr. pr. kilo på auktionen i Hirtshals, så når heldet var med Aksel, blev det til en pæn lille dagløn.\nHjælp fra redningsbåden\nFiskeri fra åben jolle er ikke uden risiko. Vinden kan pludselig friske op og sætte havet i oprør, og en sådan situation kom Aksel ud for, da han en sommerdag i dårligt vejr var gået ud for at bjærge sine hummertejner. En mangeårig sommerhusgæst i Tornby Einar Ege, fortæller i en artikel om Tornby strand, at det blæste så meget op at redningsbådføreren, Kræn Østergaard, fandt det nødvendigt at lade båden gå ud. Der blev hejst et par gamle bukser i klitten, et tegn til Aksel om at hjælpen var på vej. Fra redningshuset ved hovedvejen blev båden med hestevogn kørt til stranden, hvor den blev løftet ned og skubbet i vandet. Kort efter var båden ude ved revlen og lagde sig som læ for Aksel, så han kunne komme sikkert ind til stranden.\nAksel var dog noget ærgerlig, da han var kommet i land, for dels var det ikke lykkedes at bjærge alle tejnerne, dels gik han glip af mødedusøren, som han ellers kunne tilkomme som medlem af redningsmandskabet.\nStrandfoged i mange år\nAksels tilknytning til havet begrænsede sig ikke kun til fiskeriet og redningsbåden. I mange år røgtede han også hvervet som strandfoged, og det betød bl.a. at han i stormfulde nætter skulle gå strandvagt fra Liver å til Hirtshals fyr for at kunne gribe ind i tilfælde af strandinger. Disse nattevagter blev dog ophævet i 1967, men som strandfoged skulle han sørge for at bjerge, hvad der drev ind af strandingsgods i form af fx brædder og planker. Det blev så hvert forår solgt på forstrandsauktioner så der på den måde blev et tilskud til den beskedne strandfogedløn.\nMen det skulle også blive for meget af det gode. Engang i 90’erne bjærgede han en hel dækslast tømmer, som var drevet ind på stranden syd for Hirtshals. Da denne mængde blev udbudt på auktionen, medførte det så lave priser, at indtægten knap nok dækkede udgifterne til bjærgning og transport til oplagspladsen.\nDa hotelbyggeriet og sommerpensionen var fuldført i 60’erne, gav Aksel sig i kast med endnu et projekt. Han byggede et savværk ved ejendommen på Strandvejen, så han blev i stand til selv at fremstille tømmer til byggeri, både til eget brug, men også med salg for øje. Mange af områdets sommerhuse fik således let adgang til brædder og planker, når der stod udvidelser eller en ny terrasse på programmet.\nMen der skulle også blive brug for træ til en større opgave, der meldte sig som en ubehagelig overraskelse. Søndag den 9. april 1972 blev hotellet ved stranden hærget af en omfattende brand, som nær havde fået en konfirmationsfest til at gå i vasken.\nOm formiddagen sad Aksel i køkkenet og nød en kop kaffe sammen med serveringspersonalet, mens Linda var ved at lægge sidste hånd på konfirmationsmiddagen. Pludselig blev de opmærksomme på en kraftig røgudvikling i restaurationen, hvor der var opstillet et par gasvarmeovne. En af dem var formodentlig årsag til at der opstod en brand, der bredte sig hastigt.\nAksel forsøgte selv at slukke ilden, men måtte hurtigt opgive, og brandvæsenet blev tilkaldt. Der kom slukningstog fra både Hirtshals og Hjørring, men da hotellet fortrinsvist var bygget af træ, kunne det ikke undgås at både restauration og køkkenregion på 1. sal udbrændte, ligesom der skete en del skade på købmandsbutikken i stueetagen. Der stod 5 gasflasker i den brændende bygning, og 2 af dem eksploderede under branden. En tilskuer, der stod på en klit Ca. 300 meter fra brandstedet fortalte bagefter, at han nær var blevet ramt af et metalstykke, som fløj lige forbi og borede sig ned i sandet bag ham.\nMen den konfirmationsfest, som var under forberedelse, da branden opstod, blev dog reddet, idet turisthotellet i Hirtshals stillede et lokale til rådighed og tilmed her kunne servere den middag, som Linda havde gjort klar.\nPå grund af branden måtte sæsonen med badegæster aflyses, men med bistand af arkitekt Bertel Jensen, Hjørring, blev der straks taget fat på genopbygningen. Aksel fremstillede selv det nødvendige tømmer på savværket, og sommeren 1973 stod hotellet klar igen med noget nær den udformning det har i dag.\nDet livsværk, som Linda og Aksel opbyggede, af nogle kaldt et helt lille imperium, var resultatet af en nærmest enestående mand og kone samarbejde. Aksel tog sig fortrinsvis af savværk og købmandshandel, mens Linda stod for hoteldrift, restaurant, og ikke mindst, køkkenregionerne. Men ellers hjalp de hinanden både ude og inde. Det var fx ikke usædvanligt at se Linda give en hånd med på savværket. Med tiden blev det også en familievirksomhed, idet det nærmest var en selvfølge at børnene hjalp til.\nDen ældste datter Åse, blev født i 1939 og bistod som ung Linda i køkken og restaurant. Den yngste datter Britta, født i 1954, blev som ung medhjælper i købmandsforretningen og fik den efterhånden som sit eget domæne.\nDet kan her tilføjes, at det nok er de færreste kunder og sommerhusgæster, der véd hvem Britta er, men siger man Pylle, får de fleste et genkendelsens glimt i øjet.\nDet er et kælenavn, hun fik som helt lille, og det har fulgt med hende ind i voksenlivet som det navn, hun er bedst kendt under.\nAksel Munch fortsatte med sine mange gøremål, selv da han nåede højt op i årene. Selv udtrykte han det engang på denne måde: “Jeg er nærmest blevet en slags stik-i-rend-dreng for Pylle. Der skal jo hentes post og brød, mælk og grøntsager hver dag. Det klarer jeg med den lille lastbil, og går derefter til hånde i butikken.”\nI vinterhalvåret fortsatte han praktisk taget til det sidste med at skære brædder og planker på savværket, og det var nærmest et dagligt syn på Strandvejen at se ham tumle med de tunge træstammer ved hjælp af traktoren, når de skulle transporteres fra oplagspladsen til savværket.\nFor såvel sommergæster som egnens beboere blev Linda og Aksel lidt af en institution, og det nostalgiske præg over hotellet og badepensionen tiltrak mange såvel til ferieophold, som til selskaber i restauranten. Trods travlhed havde værtsparret altid tid til en snak om stort og småt, og Aksel var kendt for den sikkerhed, hvormed han for gæster på ferieophold kunne forudsige næste dags vejr. En evne han havde tillagt sig i kraft af de mange fiskedage på havet.\nLinda døde som 79-årig i 1996, mens Aksel overlevede hende til 2000. Han blev 90 år. Sognepræst Morten Thaysen, Tornby, holdt en smuk mindetale ved begravelsen, hvori han fremhævede det personlige præg i den enkle arkitektur, som Aksel havde sat i byggeriet af sine ejendomme ved Strandvejen.\nI det nye århundrede blev det livsværk, som Aksel og Linda havde skabt, overtaget af næste generation, døtrene Aase og Britta (Pylle) med sidstnævnte som daglig leder af hotel og købmandsbutik.\nDet fortjener også at nævnes, at Britta ved siden af hotel og butik, lejer feriehuse ud i Tornby området, en virksomhed hun har drevet side 1985\nSe også munchtornbystrand\nRestaurant Munch er blevet bortforpagtet til Lene Kongerslev, tidligere køkkenchef på Hotel Strandlyst, der viderefører mange af de stolte traditioner både herfra og driver stedet i Linda og Aksels ånd med god solid kost på menuen, sammen med en smule moderne.\nSe også restaurantmunch\nKilde: Lokalhistorisk årbog 2008 – Artikel skrevet af Svend Boye Pedersen i anledning af 70-året for Munchs forretning. Skrevet ind af Steen Engbjerg.\nAase og Linda\nLinda og Aksel\nAksel med hans fangst\nAksel og hans hjemmebyggede jolle


Velkommen til Kulturcaféen i Helsinge\nCaféen der ligger meget centralt i VP-Arkaden 24-25\nMandag-fredag kl. 11.00 -17.30\nFRIVILLIGE HYGGER OM DIG\nKulturcaféen i Helsinge drives af foreningen "Kulturcaféen i Helsinge", og alle medarbejdere er frivillige. Frivillige, som sætter en ære i, at du som gæst får en sublim oplevelse i vores "mormorstue". Læn dig tilbage og nyd det, du må blive lige så længe, som du vil, og har du lyst til at strikke, spille spil, slappe af eller bare "hænge ud", så er det dét, du skal gøre, du skal nemlig lade som om, du er hjemme.\nKulturcaféens overskud går til arrangementer i Helsinge - bl.a. til musik om lørdagen i Kulturcaféen, hvor du gratis kan nyde godt af skønne toner fra kl. 13-15.\nDerudover har vi haft musik på VP-Torvet i forbindelse med Kulturnatten, vi har været medsponsor til storskærm i forbindelse med fodboldlandskamp m.m..\nARRANGEMENTER MED BETALING\nVores dejlige Kulturcafé har dannet rammen om fantastisk musik fra flere forskellige kunstnere. Og der kommer flere til! En del af caféens overskud bruges til betaling af kunstnere, så billetprisen kan holdes nede på et rimeligt niveau. Vi arbejder hele tiden på at lave aftaler med nye kunstnere og i øvrigt også foredragsholdere.\nUnder fanen "Kalender" her på hjemmesiden kan du hele tiden holde dig opdateret.\nPå bordene ligger der menukort - kan du ikke lige få øje på ét, så står der en masse på bardisken. Vi har dejlige retter, dessert, kager, kaffe, øl, vin, vand m.m\nNår du har fundet ud af, hvad du kunne tænke dig, går du blot til baren og bestiller/betaler, så kommer vi og serverer.\nALT ER TIL SALG (NÆSTEN)\nI caféen er alt til salg (næsten) - både det gamle og det nye - så det er bare med at udforske - det kunne jo være, at den stol eller sofa, du sidder på, ville passe lige hjemme hos dig :-) Det eneste, vi ikke sælger, er de ting, vi har på den anden side af baren, det vil sige service, bakker m.v - vi sælger heller ikke vores juleudsmykning.\nSKAL DU HOLDE FEST, MØDE MV....\nHar du lyst til at afholde en fest eller et helt andet arrangement i Kulturcaféen, så er der bestemt mulighed for det. Spørg efter Helle, så finder hun ud af, om der er ledigt i kalenderen, hvorefter I får en snak om, hvad der skal arrangeres. Helle kan også træffes på tlf.; 30 29 65 04\nTag en rundtur på vores hjemmeside og find ud af, hvem vi er m.m\nlørdag den 28/5 kl. 13.00 - 15.00


Imperialisme | faktalink\nBritiske soldater tager opstilling ved Den store Sphinx i Egypten i 1882.\njournalist og cand.mag. i historie Nina Trige Andersen, iBureauet/Dagbladet Information. Januar 2015.\nEn autonom gør tilnærmelser til politiet på Christianhavns Torv den 5. juli 2005 ved en demonstration under parolen 'Død over imperialismen' og 'Død over Bush'.\nImperialisme er et begreb, et system, en strategi. Begrebet kommer af det latinske ord for at befale, og som system er imperialisme – i den klassiske imperialismeteori – en verdensorden, hvor stater med politisk, økonomisk og ikke mindst militær magt underlægger sig andre stater/områder og befolkninger og evt. konkret udvider sit territorium. Historisk er det særligt perioden fra 1880-1918, der forbindes med de store imperialistiske ekspansioner.\nOm imperialisme er et historisk eller også et nutidigt fænomen, og hvordan imperialisme konkret kan beskrives og forklares bliver stadig diskuteret i både politiske og akademiske sammenhænge.\nBegrebet og teorierne\nRosa Luxemburg, tysk agitator og socialist, holder en tale ved en demonstration i Tyskland i begyndelsen af 1900-tallet.\nHvad betyder imperialisme?\nIfølge ”Stanford Encyclopedia of Philosophy” kommer ordet imperialisme fra det latinske ord imperium, som betyder at befale. Begrebet refererer dermed til, at et land udøver magt over et andet (se kilder). I hverdagstale betyder imperialisme ekspansionsbestræbelser og anvendes oftest om stater: At en stat f.eks. forsøger at underlægge sig nye territorier, befolkninger eller evt. markeder. Men imperialisme er mere end blot indlemmelse af nye territorier, som så får samme status som resten – det indebærer også dominans og udbytning af disse områder.\nI den klassiske imperialismeteori er imperialisme knyttet til kapitalisme som økonomisk system, men i andre traditioner bruges begrebet også til at betegne førkapitalistiske staters bestræbelser på at udvide territoriet. Som eksempler på disse førkapitalistiske imperier nævnes ofte Romerriget eller Det osmanniske rige.\nIfølge ”Leksikon for det 21. århundrede” er imperialisme i dens ”mest rendyrkede og udbyttende form” blevet udviklet i det 19. og 20. århundrede af de ”kapitalistiske centre” i Vesteuropa, USA og Japan gennem kolonisering af de oprindeligt ikke-kapitalistiske lande og områder i Afrika, Amerika og Asien (se kilder). Imperialisme er i denne forståelse en verdensorden, hvor magtfulde stater underlægger sig stadigt større dele af verden, ofte med brug af militær magt, gennem etablering af kolonier, omlægning af økonomien i de lande/områder, der bliver underkastet de imperialistiske magter, udbytning af den lokale befolkning f.eks. som billig arbejdskraft og ikke mindst overflytning af værdi (f.eks. råstoffer) fra periferi til centrum.\nHvad er forholdet mellem imperialisme og kolonialisme?\nBegreberne imperialisme og kolonialisme bruges ofte synonymt, men betegner forskellige niveauer af samme fænomen. Mens imperialisme er bestræbelsen eller politikken, der i bred forstand går ud på ekspansion, dominans og udbytning, er kolonialisme mere konkret: etablering af kolonier. Man kan også sige, at kolonialisme er imperialismens redskab. Kolonialisme er en praksis, og kolonisering er den proces, hvorigennem nogen eller noget underkastes en ”fremmed” magt. Det sker ofte gennem etablering af bosættelser, omlægning af den lokale produktion, opbygning af administrative udposter og voldelig undertrykkelse af den lokale befolkning – en undertrykkelse, der ofte foregår, ved at kolonimagten allierer sig med lokale eliter, som tilbydes politisk indflydelse og økonomisk gevinst til gengæld for loyalitet over for kolonimagten frem for lokalbefolkningen. Ofte indrullerer kolonimagten også bestemte etniske grupper i den hær, der skal opretholde orden i kolonien. Det skete f.eks. i forbindelse med de britiske kolonier på det indiske subkontinent i anden halvdel af det 19. århundrede, hvor sikh-krigere efter at være blevet besejret af kolonimagten i 1849 kom til at udgøre en slags eliteenhed i den britisk-indiske hær.\nIfølge Stanford Encyclopedia of Philosophy kommer begrebet koloni fra det latinske ord colonus, som betyder bonde, og begrebets sproglige rødder ”minder os om, at den kolonialistiske praksis som regel indebærer udflytning af en befolkning til et nyt territorium, hvor de nyankomne lever som permanente bosættere og fastholder loyaliteten overfor deres hjemland.” Den form for bosættelser kendes f.eks. fra Sydafrika, som blev koloniseret af to omgange. Begge gange foregik dette ved udbredt brug af bosættelser – de første på foranledning af hollandsk Østindisk Kompagni (Vereenigde Oostindische Compagnie, VOC) i slutningen af det 17. århundrede, og de næste i forbindelse med det britiske imperiums overtagelse af kolonien i slutningen af det 18. århundrede. De hvide bosættere blev senere magthavere i Sydafrika under apartheid.\nHvad er de primære teorier om forholdet mellem imperialisme og kapitalisme?\nDe klassiske imperialismeteorier blev udviklet i starten af det 20. århundrede i forsøget på at forstå, hvordan og hvorfor især de europæiske stater særligt fra slutningen af det 19. århundrede frem til starten af det 20. havde underlagt sig store dele af Afrika og Asien. Blandt de vigtigste teoriudviklere var de russiske revolutionære Vladimir Lenin og Nikolaj Bukharin og den polsk-tyske revolutionære Rosa Luxemburg samt bl.a. den liberale J.A. Hobson. Både Hobson og marxisterne knyttede imperialisme til kapitalisme, men på forskellige måder.\nJ.A. Hobson så imperialisme som en slags fejl; en ødelæggende politik båret frem af særgrupper inden for kapitalistklassen som f.eks. finanskapitalister og spekulanter samt våbenhandlere og militær, der havde særlige interesser i det økonomiske og infrastrukturelle system, der blev skabt gennem imperialismen. I værket ”Imperialism: A Study” fremlagde Hobson i 1902 sin teori om, at en udjævning af den skæve indkomstfordeling i de imperialistiske centre ville fjerne grundlaget for imperialismen, hvilket han anså for ønskværdigt (se kilder).\nIfølge marxistisk teori var imperialisme derimod en uundgåelig og indbygget fase i kapitalismen. I teksten ”Imperialismen som kapitalismens højeste stadium” beskrev Vladimir Lenin imperialisme som ”den højeste fase” i kapitalismen (se kilder). Og som det fremgår af ”Klassisk og moderne politisk teoris” opslag om marxistisk imperialismeteori, var Rosa Luxemburg af den opfattelse, at erobringen af nye markeder: ”ikke bare er et naturligt ønske for kapitalen; det var et nødvendigt led i kapitalismens overlevelse” (se kilder). Det kapitalistiske systems indbyggede konkurrence mellem forskellige producenter førte nemlig til lønnedgang og dermed lavere købekraft i befolkningen. For at undgå økonomisk kollaps måtte der derfor skaffes adgang til nye markeder og/eller billigere arbejdskraft samt tilgang til råstoffer gennem imperialistisk ekspansion. Ifølge de marxistiske teoretikere var imperialisme desuden en måde, hvorpå de europæiske lande (og senere USA) kunne udskyde revolutionære opstande inden for egne grænser ved at eksportere de økonomiske byrder til svagere stater.


HHX eller STX?\nJeg har fundet et indlæg på Amino.dk, som jeg tror kan interessere dig. Overskriften er: HHX eller STX? Du kan læse indlægget her: https://www.amino.dk/forums/t/222443.aspx\nIværksætter Debatten Amino » Alt det andet.. » Iværksætter politik » HHX eller STX?\nTilmeldt 18. Feb 14\nChristofferBL Skrevet 19-02-2014 kl. 21:10\nHej, jeg er en dreng på 17 år.\nJeg har en lille iværksætter drøm og begyndte egentligt, at interessere mig for det, for omkring 3 år siden. Jeg er kommet ind på STX og er i gang med mit første år. Men jeg er kommet i tvivl, om det er det rigtige. Vil det være smart at hoppe ud af 1.g også starte på en frisk efter sommerferien på HHX?\nTilmeldt 26. Oct 11\nPatrichpedersen Skrevet 19-02-2014 kl. 21:21\nJeg startede på STX for ca. 5 år siden.\n- alle sagde det var det rigtige, og den eneste vej frem.\nI slutningen af 2. G døde den for mig, jeg syntes det var kedeligt,\nog jeg ville have min egen virksomhed og kunne noget med økonomi...\nSå jeg droppede ud af STX og startede på HHX, jeg er nu ved at afslutte 3. år\nog er i gang med en virksomhed sammen med en kammerat.\nSå mit råd er, at hvis du vil have en virksomhed ville det være optimalt at vælge HHX,\nder lærer du om regnskaber, og mange andre relevante ting.\nMen jeg vil sige, hvis du VIL iværksætteriet, og vil lærer om tingene i skolen, så\ner HHX klart det bedste valg i mine øjne. STX og HTX er for videregående uddannelser, hvorimod HHX giver dig\nmulighed for at læse videre indenfor økonomi, men du får også en baggrund der gør det lettere at starte virksomhed.\nNu har jeg gået begge stedet så hvis du har spørgsmål, fyr løs!\nPatrich Holm Pedersen\nChristofferBL Skrevet 19-02-2014 kl. 21:32\nHvad vil du sige er sværest STX eller HHX? Eller kan det ikke sammenlignes?\nVil rigtig gerne have min egen virksomhed, når jeg bliver ældre. Hvis jeg allerede nu er i tvivl, vil det nok være smartest og droppe ud vil jeg tro.\nPatrichpedersen Skrevet 19-02-2014 kl. 21:48\nSværest... det er et svært spørgsmål.\nSTX er meget koncentreret, jeg var på en naturvidenskabelig linje med Kemi, Fysik, Mat.\nDer er meget at lave, travlt og man har ikke tid til så meget andet end studierne.\nHHX er ikke nær så hårdt, det kan jeg sige uden tvivl, men det kan have noget at gøre med at\njeg finder fagene interessante, og så er HHX ultra-relevant for at lære hvordan man driver virksomhed,\ndvs. du får mulighed for at lærer tingene i skolen, hvor du ellers skulle lære det hele selv,\nderudover er handelsskoler også mere åbne overfor iværksættere.\nSTX er nok sværest, for mig, da det er uinteressant.\nHvis du er "game on" på økonomi og iværksætteri er HHX et klart valg, synes jeg.\nTilmeldt 27. Aug 13\nAndreas Nielsen Fra the goldwhale Skrevet 19-02-2014 kl. 21:48\nJeg er på STX 3 år nu, og har aldrig i mit liv fortrudt noget mere end det! Vi lærer så ufatteligt mange irrelevante ting, som man ikke kan bruge når man bliver lukket ud på en arbejdsplads. At man kan køre en uddannelse som stx forstår jeg slet ikke. Jeg synes virkeligt det er et useriøst studie, og hvis man vil noget med sit liv så skal man ikke tage en stx. Med mindre man vil bruge sit liv til en kombination af oldtidskundskab, religion, dansk litteratur, islandsk litteratur, engelsk litteratur, kemi, biologi, samfundsfag, virkeligt mærkelige matematiske ting man ikke forstår hvad er (Mat A i hvert fald), Latin og romertal og romertiden og alt sådan noget.\nHHX'erne ved siden af os har heller ikke ligeså mange lektier og afleveringer som os, men det ved jeg selvfølgelig ikke om det også er tilfældet i resten af landet\nPå HHX kan du få indblik i hvad man laver i et firma, hvor du derimod lærer en masse mærkelige ting (De kalder det at blive dannet, men hvis jeg er et dannet menneske nu, så synes jeg ikke vi har brug for flere dannede mennesker) så tak en stx\nKonceptudvikling laves bedst hos the goldwhale.\nChristofferBL Skrevet 19-02-2014 kl. 21:56\nJeg var på akkurat samme linje, da du tog dit valg og sådan, havde du så sat dig ind i hvad det indebar. Altså var du inde og læse om det eller noget.\nLige et andet spørgsmål, hvilken linje har du på HHX? :D\nChristofferBL Skrevet 19-02-2014 kl. 21:59\nJeg tror jeg har akkurat samme mening som dig, bare det her halve år, jeg har gået på STX.\nHvorfor har du ikke valgt, at droppe ud eftersom du ikke rigtigt kan lide det. (Andreas Nielsen)\nAndreas Nielsen Fra the goldwhale Skrevet 19-02-2014 kl. 22:07\nJeg startede på Oure Kostgymnasium, men flyttede til Vestfyns Gymnasium pga useriøsiteten på Oure Kostgymnasium både i forhold til sport og skole.\nDet første år synes jeg faktisk var fine nok minus nogle fag, men synes stadig det var relevant.\nDa jeg kom op i 2g fortrød jeg helt vildt, og har rigtigt mange gange overvejet at flytte til hhx. Jeg hader dog hele tankegangen med uddannelse, og skal bare blive Cand.Merc så hurtigt som overhovedet muligt (plus uddannelsen på Uni ser ret sjov ud). Har altså ikke villet spilde et år på stx, så tager bare en stx.\nI sidste ende tror jeg måske også det er en fordel, for så tænker jeg anderledes end alle dem som har taget en HHX - hvilket jeg ser som en fordel.\nMen at vi intet lærer om finansiering, budget, eller noget som helst relevant er så bare drønirriterende. Jeg bruger langt det meste tid oppe i skolen på firma eller viden om e-handel\nPatrichpedersen Skrevet 19-02-2014 kl. 22:08\nNej... jeg havde ikke sat mig ind i forskellen på HHX og STX, jeg var "ung og dum"\nog ville være pilot på daværende tidspunkt, så jeg fik at vide at STX var den eneste\nvej og alt andet blev omtalt som nedværdigende, dvs. jeg skulle ALDRIG på det der HHX eller HTX,\ndet var jo nørder og fjolser.\nJeg er på en marketinglinje, med Innovation C\nMen jeg vil påpege at det IKKE var mit første valg, faktisk var det sidste valg.\nJeg kan varmt anbefale alle økonomiske linjer, hardcore økonomi er bedre,\nfor jeg føler ikke jeg har lært noget i afsætningsøkonomi som er det ene\nkernefag på min linje, det er simpelthen ikke noget jeg finder interessant.\n- dermed ikke sagt du ikke gør! Min holdning er bare at markedsudvælgelse\ner noget der ikke behøver at være en videnskab (Kan være jeg tager fejl ;))\nChristofferBL Skrevet 19-02-2014 kl. 22:16\nNå jeg synes begge lyder fornuftigt og overvejer det stadig men ja, lad mig nu se. Den eneste, udfordring der er for mig, er faktisk kun transport.\nJeg vil gerne gå inde i Aalborg, men bor selv en halv time væk fra centrum.


Entreprenør Humlebæk: Find en entreprenør i Humlebæk\nDu er her: Forside » Entreprenør Humlebæk\nEntreprenør i Humlebæk\nSkal du i gang med at bygge et nyt hus eller foretage en større renovering af dit hus, kan det være en god idé at hyre en entreprenør til at stå for byggeriet. Her på siden kan du se en oversigt over entreprenører i Humlebæk, som du kan kontakte for at indhente en pris på arbejdet.\nVil du gerne have et godt tilbud fra en entreprenør i Humlebæk? Eller er du usikker på, hvad det skal koste at engagere et entreprenørfirma til din byggeopgave? Så kan du benytte dig af muligheden for at indhente 3 tilbud helt gratis og uforpligtende. Du er velkommen til at takke nej til tilbuddene, hvis du fx synes, at entreprenørens pris er for høj, eller tilbuddet på anden vis ikke lever op til dine forventninger.\n» Få 3 gratis tilbud fra entreprenører i Humlebæk\n20 73 15 11\n27 89 53 60\nEntreprenør Henrik Hjelm Jensen\n49 19 23 89\nVeles Byggeri ApS\nDageløkkevej 20 B\nEntrepriseselskabet 2010 ApS\nSkal du i gang med at bygge nyt hus i Humlebæk, kan en entreprenør stå for hele projektet eller dele af det alt afhængig af, hvordan du som bygherre ønsker at udbyde opgaven. Ønsker du en totalentreprise, kan entreprenøren stå for hele byggeriet lige fra økonomi til indhentning af byggetilladelse til udførsel af arbejdet til overholdelse af tidsplanen.\nOvervej en totalentreprenør i Humlebæk hvis du skal bygge nyt hus\nDu slipper selvfølgelig for mange bekymringer, hvis du lader en totalentreprenør i Humlebæk tage sig af praktiske opgaver som jordbundsundersøgelse, byggemodning, etablering af kloak, vand og el, gravearbejde, støbning af fundament, tømrerarbejde, murerarbejde, taglægning og så videre.\nFind en dygtig entreprenør i Humlebæk\nNår du ansætter en dygtig entreprenør, kan du have ro i sindet, mens byggeprojektet står på. Prisen spiller ofte også en rolle, når man starter et byggeri, så derfor kan det være en god idé at indhente tilbud fra flere forskellige entreprenørfirmaer i Humlebæk. Det kan du gøre nemt og hurtigt på nettet.\nFordelen ved at indhente 3 tilbud fra entreprenører i Humlebæk på nettet er, at du kun skal sende din forespørgsel af sted én gang. Du slipper for at bruge tid på at kontakte flere forskellige entreprenører, hvor af nogle helt sikkert har specialiseret sig i en bestemt type entreprise fx for det offentlige eller for bestemte firmaer.\nI løbet af 3 hverdage vil du modtage 3 tilbud fra lokale entreprenører, som har erfaring med den type byggeopgave, som du udbyder. Det er helt uforpligtende for dig, så det står dig frit for at takke nej til tilbuddene, hvis du ikke synes, det er billigt nok – men forhåbentligt har du fået et indblik i, hvad det vil koste at hyre en entreprenør i Humlebæk.\nEntreprenør 24 gør det nemt at finde en entreprenør i Humlebæk, som kan hjælpe med dit byggeprojekt.